open-index/open-wikipedia-markdown huggingface dataset:
南華路 (廣州海珠)

**南華路**（）係中國廣東廣州嘅東西走向馬路，喺海珠區。西邊從洪德路嗰邊開始，一直向東去到草芳圍。佢係成個海珠區得返嗰3條騎樓街嘅其一。

## 概要
全長2250米，闊11米，2車道。成條路係單行綫，凈可以從東向西行。馬路分開咗西、中、東三條。

## 南華路嘅三條道路，起點到終點。
* 南華西路：從洪德路開始，一直去到海幢公園西邊嘅伍家祠道。
* 南華中路：從海幢公園西邊嘅伍家祠道開始，一直去到同慶路。
* 南華東路：從同慶路開始，一直去到草芳圍。

## 史
1926年，廣州市政府拆龍溪西約、龍溪中約、福麟街、紫來街、冼涌、躍龍東街等整馬路，起名「南華路」，寓意河南城區繁華昌盛。

喺抗日戰爭之前，呢度係一個好出名嘅商業旺地，入面都係啲幾有規模嘅舖頭響度。嗰時大多數嘅舖頭都係做五金、鋼材、生鐵同埋五金工具呢行，喺而家，好多騎樓人行道入面啲屋嘅牆度，重見到嗰時舖頭嘅名。不過到咗抗日戰爭就唔好彩，因為蘿蔔頭成日嚟炸廣州，搞到廣州淪陷，結果就唔再係出名嘅商業旺地。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* 洪德路
* **[[寶崗大道]]**
* 同慶路
* **[[江南大道 (廣州)|江南大道北]]**
* 濱江橫路
* 小港路
* 草芳圍

## 建築
喺廣州海珠區，騎樓密集嘅地方，除咗同福西路、洪德路就係爾條路。其中南華西路保存得比較完整，騎樓後面重有舊時大戶人家嘅府邸，亦多竹筒屋同紅磚樓，所以南華西路有「清末民初嘅廣州建築博物館」嘅講法。家陣重有老字號舖頭留低響處。

## 有關嘅書
* 广东玩全攻略 广州栏第10篇文　ISBN 978-7-5495-0379-7

## 攷
* 南华西骑楼街纳入保护 以“修旧如旧”修缮
* 蜿蜒连片骑楼街 原汁原味的浓浓广州情 大洋网 喺2013-10-21搵到
南華路

**南華路**可以係：
;廣東
* 南華路 (廣州海珠)：喺廣州海珠區。
* 南華路 (廣州番禺南村)：喺廣州番禺區南村鎮。
* 南華路 (廣州番禺市橋)：喺廣州番禺區市橋街道。
* 南華路 (中山)：喺中山南頭鎮。
* 南華路 (珠海)：喺珠海斗門區。
* 南華路 (佛山)：喺佛山三水區。
* 南華路 (惠州)：喺惠州惠城區。
* 南華路 (汕頭)：喺汕頭金平區。
* 南華路 (東莞)：喺東莞高埗鎮。
* 南華路 (揭陽)：喺揭陽普寧市。
;安徽
* 南華路 (亳州)：喺亳州蒙城縣。
* 南華路 (宣城)：喺宣城涇縣。 
* 南華路 (六安)：喺六安裕安區。
;上海
* 南華路 (上海嘉定)：喺上海嘉定區。
* 南華路 (上海閔行)：喺上海閔行區。
;湖南
* 南華路 (湘西)：喺湘西鳳凰縣。
* 南華路 (益陽)：喺益陽南縣。
;貴州
* 南華路 (安順)：喺安順西秀區。
* 南華路 (黔南)：喺黔南獨山县。
;江西
* 南華路 (贛州)：喺贛州定南縣。
* 南華路 (吉安)：喺吉安吉水縣。
;其它省市
* 南華路 (重慶)：喺重慶永川區。
* 南華路 (烏魯木齊)：喺新疆烏魯木齊烏魯木齊縣。
* 南華路 (百色)：喺廣西百色田東縣。
* 南華路 (菏澤)：喺山東菏澤東明縣。
* 南華路 (廈門)：喺福建廈門思明區。
* 南華路 (洛陽)：喺河南洛陽澗西區。
* 南華路 (湖州)：喺浙江湖州吳興區。
* 南華路 (荊州)：喺湖北荊州沙洋縣。
* 南華路 (泉州)：喺福建泉州豐澤區。
* 南華路 (成都)：喺四川成都武侯區。
* 南華路 (天津)：喺天津津南區。
;臺灣
* 南華路 (高雄)：喺高雄鳳山區。
輪更

**輪更**，亦叫**輪班**，係種工作安排，透過安排員工唔同時間輪流返工，延長公司工作嘅時間，甚至做到一日24個鐘都有人做嘢。

輪更嘅時間編排主要係跟公司實際需要去編排，譬如一班人返日頭（早更）、一班人返夜晚（夜更）。

## 睇埋
*彈性返工
*加班
小港路 (廣州)

**小港路**（）係中國廣東省廣州市入面嘅其中一條一般嘅馬路，喺海珠區入面，成條馬路係南北走向。南邊從江南大道北同埋同福東路嘅交界位開始，一直向北去到南華東路嗰頭。

## 概要
全長480米，闊8米，雙向兩條車道。

## 名
呢條馬路係因為之前佢經過小港埠嗰度先至改咗噉嘅名。喺1960年整緊雲桂路（而家係前進路）嗰陣，佢分開咗小港、雲桂、新港三橛嚟起。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* 同福東路、**[[江南大道 (廣州)|江南大道北]]**
* 南華東路

## 有關
* 前進路
* 新港路

## 參考資料
* 第二节 道路 广州市海珠区地方志
燈盞花

**燈盞花**（；學名：**'），又叫**燈盞細辛**（）或**短葶飛蓬'''（），係菊科飛蓬屬嘅草本植物，亦係中國特有植物，喺廣西、雲南、貴州、湖南、四川、西藏等地嘅海拔1,200到3,500米地區都搵到。

## 用途

佢嘅花成日俾人睇，植株亦可以做藥，專醫腦血管意外。

## 連出去
* 短葶飞蓬 中醫百科
* 

類:飛蓬屬

類:花卉
警察會球場

**警察會球場**，俗名**花墟球場**，係香港警務處轄下嘅警察體育遊樂會管嘅球場，喺香港九龍石硤尾西洋菜北街430號，近旺角花墟，1938年啟用。

警察會球場本來有個容納到八千個位嘅看台，曾經係其中一個香港甲組足球聯賽主要比賽場地。1979年警察體育遊樂會唔再將球場借畀香港足球總會，就將看台拆咗，之後球場只係畀警察足球隊做香港乙組足球聯賽或者香港丙組足球聯賽主場。

1998年，警察足球隊退出聯賽，警察會球場就無再舉行過香港足球總會賽事。
東風街道 (大慶)

**東風街道**（）係中國黑龍江大慶薩爾圖嘅街道。喺基層政區改革之後，2013年由街道轉爲社區，原先下轄嘅社區轉曬爲居委會，兼且從原先嘅東風街道度析置出另外三個社區：綠園、格林、北辰。

東風社區位於東風新村政西街9號，面積6km²，東起經六街，西到經三街（緯二路以南到機場路），南接世紀大道，北接緯十一路，總人口兩萬戶、五萬兩千人，其中低保家庭112戶、192人。

北辰社區喺2013年7月成立，面積4.6km²，東到經三街，西到機場路，南到緯二路，北到安寧路，總人口9632戶、30584人，其中常住嘅有26933人，流動人口3651人，有131棟住樓，劃成45個網格。

綠園社區面積9.8km²，位於經九街同緯九街嘅交叉口，南起緯十一路，東到學偉大街，西到經三街，北到安寧路，總人口9032戶、25600人，其中60歲打上嘅老人有567人、殘疾嘅54人、低保戶4戶，下面有六個小區：學偉綠色家園、學偉鑫城、東方玫瑰園、蘭德湖壹號、福瑞家苑、廣源E3。

格林社區喺2013年4月成立，面積8.2km²，南到安寧路，北到奧林匹克路，東到學偉大街，西到機場路，有居民15347戶，有住樓345棟，劃成53個網格。

## 政區
原先嘅東風街道轄9個社區，改制之後，而家東風社區轄5個居委會，北辰社區轄3個居委會，綠園社區轄2個居委會，格林社區轄3個居委會。
*原先嘅社區：新星、光大、義耕、慶東、東旭園、北辰、益民、綠園、格林
*而家東風社區嘅居委會：新星、光大、義耕、慶東、東旭園
*而家北辰社區嘅居委會：北辰、書香、益民
*而家綠園社區嘅居委會：綠園、玫瑰園
*而家格林社區嘅居委會：格林、唯美、香逸

## 攷


類:大慶政區
小港路

**小港路**可以係：

* 小港路 (廣州)：喺廣東省廣州市海珠區。
* 小港路 (高雄)：喺臺灣省高雄市小港區。
* 小港路 (嘉興)：喺浙江省嘉興市平湖市。
* 小港路 (上海)：喺上海市松江區。
價值規律

**價值規律**（英文：**Law of value**；德文：**Wertgesetz**）係由馬克思提出嘅一個政治經濟學概念，主要係講商品值幾錢係要睇需要社會幾多必要嘅勞動時間。
南華路 (珠海)

**南華路**（）係中國廣東省珠海市入面嘅其中一條一般嘅馬路，喺斗門區入面。西北邊從一條未改名嘅路嗰邊開始，一直向東去到江灣二路同埋井灣路嘅交界嗰頭。成條馬路好似個英文字母「L」噉。

## 概要
全長1公里，雙向3車道。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* 未改名嘅路
* 未改名嘅路
* 環山南路
* 長興路
* 江灣二路、**[[井灣路 (廣州)|井灣路]]**
反三合會行動組

**反三合會行動組**（，俗名**反黑組**）係香港警務處單位，隸屬各個香港警察總區嘅刑事總部，但就同有組織罪案及三合會調查科無從屬關係。呢個單位主要負責執法反三合會。
剃髮易服

**剃髮易服**係大清入主中原之後強制推行嘅一項政策，逼漢族同其他民族嘅國民跟滿族一樣髡髮留辮同埋著滿服，唔聽話就要殺。呢個政策違反中華文化一路以嚟「身體髮膚，受之父母，不敢毀傷，孝之始也」嘅傳統，所以引起好大反抗，但都畀大清朝廷鎮壓住。
蔡元培

**蔡元培**（）係中國近代教育家，中華民國頭一任教育總長，1916年到1927年做北京大學校長。

## 出面網頁

類:大學校長
朱溫

**朱溫**（），又叫**朱全忠**、**朱晃**，係後梁開國皇帝，後世叫佢做**後梁太祖**。

## 生平
### 唐朝時期
佢本來跟黃巢反大唐，中和二年（882年）九月，朱溫睇見黃巢形勢越嚟越唔掂，就歸順大唐，之後朝廷賜佢新名「全忠」。

883年三月，朝廷封朱溫做宣武節度使。884年五月，河東節度使李克用喺追擊完黃巢之後返去汴州補給嗰陣，朱溫請李克用入城招呼佢，李克用飲醉咗之後講咗啲嘢得罪咗朱溫，於是朱溫喺宴會完咗之後就派兵偷襲李克用班人，李克用雖然走甩咗，但係同佢一齊嚟嘅人就死咗成三百幾人，之後李克用同朱溫就勢成水火。

884年九月，朝廷封朱溫做沛郡侯。光啟二年（886年）改封做沛郡王，同年又改封做吳興郡王。

龍紀元年（889年）二月，朱溫將作反多年嘅秦宗權送去京師。三月，朝廷封朱溫做東平王。

天復三年（903年）二月，唐昭宗封朱溫做梁王。

904年正月，朱溫殺咗宰相崔胤。同年八月，朱溫派人殺咗唐昭宗，之後擁立李柷繼位，就係唐哀帝。

905年，朱溫喺親信李振鼓動下，喺滑州白馬驛（今河南省滑縣境內）一日做瓜咗僕射裴樞、新除靜海軍節度使獨孤損、右僕射崔遠、吏部尚書陸扆、工部尚書王溥、守太保致仕趙崇、兵部侍郎王贊等「衣冠清流」三十幾人，投屍於河，史稱「白馬驛之禍」。

### 後梁時期
大唐天祐四年（907年）四月，朱溫改名做朱晃，同月廢唐哀帝篡位，起國號「大梁」，史稱「後梁」，改元開平，正式開始咗五代十國時期。

喺佢做皇帝嗰陣，幾重視農業發展，下令兩稅法之外唔准妄有科配，並曾經因為侄仔朱友諒（衡王）唔體恤災民卻進獻瑞麥一莖三穗而罷免朱友諒嘅官職；但係因為連年打仗，民不聊生，開平四年（910年）發生柏鄉之戰並戰敗，同晉王李存勗牙齒印加深。晚年宮廷內陷入權力鬥爭。

朱溫生性狼死，殺人如草芥。元貞皇后在世時尚能勸止，死後就變咗大墨魚（鹹濕佬），甚至亂倫，包括新抱都要入宮侍寢。

乾化二年（912年），朱溫畀三仔朱友珪隊冧，終年61歲，在位6年。

## 參考
葉國忠

**葉國忠**（）係香港政治人，做過香港市政局議員。佢係葉國謙嘅孖生細佬，前任油尖旺區議會主席葉傲冬嘅老頭。佢兩兄弟同佢個仔都係民主建港協進聯盟黨員。

葉國忠曾經參選1985年香港區議會選舉油尖區渡船角選區、1998年香港立法會選舉，2002年曾任油尖旺區議會副主席同埋嗰區撲滅罪行委員會主席。

前任油尖旺區議會主席鍾港武曾經係葉國忠嘅助理。

## 勳銜
* 太平紳士（1998年7月1號）
* 銅紫荊星章（2000年）
* 銀紫荊星章（2006年）

## 參考
大報恩寺

**大報恩寺**係南京舊時一座寺，大明永樂年起，佢嘅琉璃塔高79米，曾經係南京嘅地標，就連歐洲人都識，列佢做其中一個中古世界七大奇觀。到大清咸豐六年（1856年），當時佔領緊南京嘅太平天國驚座塔會畀清兵佔返反攻，就將佢炸咗。
中山陵

**中山陵**係中華民國國父孫中山嘅的陵墓，喺江蘇南京東郊紫金山南面山頭，東面係靈谷寺、西面係明孝陵。
南華路 (中山)

**南華路**（）係中國廣東省中山市入面，包括咗東西走向同埋南北走向嘅兩條一般嘅馬路，喺南頭鎮入面。其中一條，南邊從南頭大道西嗰邊開始，一直向北去到富民路嗰頭。而凈低嗰條係從西邊嘅園林路嗰邊開始，一直向東去到南安北路嗰頭。

## 概要
由於呢兩條馬路組成好似個十字架噉，所以呢度就分開介紹：
*南北：全長890米，雙向兩條車道。
*東西：全長640米，雙向兩條車道。

## 經過嘅道路
### 南北走向
呢度啲路嘅順序係從南去到北嚟排嘅，其中**加粗**咗嘅字係主幹道：
* **[[南頭大道|南頭大道西]]**、賢邦路
* **[[同福路 (中山)|同福西路]]**
* 南華路
* 富民路
### 東西走向
呢度啲路嘅順序係從西去到東嚟排嘅，其中**加粗**咗嘅字係主幹道：
* **[[園林路 (中山)|園林路]]**
* 國強路
* 國泰路
* 南安北路
劉裕

**劉裕**（），係劉宋開國皇帝。佢本來係東晉武將，曾經成功打輸想篡位嘅權臣桓玄，最後佢喺東晉元熙二年（420年）輪到佢自己廢晉恭帝篡位，起國號「宋」，史稱「劉宋」，改元永初，後世叫佢做**宋武帝**，正式開始咗南北朝時期。

永初三年（422年），劉裕病咗，五月病重嘅時候遺命司空徐羨之、尚書僕射傅亮、領軍將軍謝晦同護軍將軍檀道濟四人做顧命大臣，輔助太子劉義符。劉裕喺五月癸亥日（6月26號）死咗，享年六十歲。廟號**高祖**，諡做**武皇帝**，葬喺初寧陵（今日嘅江蘇南京紫金山）。
正南路 (搞清楚)

**正南路**可以係：

* 正南路 (廣州)：喺廣東省廣州市越秀區。
* 正南路 (呂梁)：喺山西省呂梁市文水縣。
* 正南路 (南通)：喺江蘇省南通市海門市。
正南路 (廣州)

**正南路**（）係中國廣東省廣州市入面嘅其中一條馬路，喺越秀區入面。成條馬路南北走向，南邊從越華路同埋廣仁路嘅交界開始，一直向北去到東風中路嗰頭。

## 概要
全長216米，闊8米，2車道。成條路係單行線，淨係可以從南向北行。

## 名
舊時係一條街，叫做「正南街」。1920年，廣州市政府話要擴闊呢條街做馬路，馬路名沿用「正南」。

## 經過嘅道路
呢度啲路順序係從南往北排嘅，其中**加粗**咗嘅係主幹道：
*越華路、廣仁路
***[[東風路 (廣州市區)|東風中路]]**

## 攷

* 廣州民國路名 (今越秀區) 360doc个人图书馆
* 【历史地名】收集廣州舊路名 方舆论坛
文德路 (中山)

**文德路**（）係中國廣東省中山市入面嘅其中一條馬路，喺小欖鎮入面。成條馬路南北走向，南邊從文成路同埋廣聯路嘅交界開始，一直向北去到文成東路嗰頭。

## 概要
全長218米，闊9米，雙向2車道。

## 經過嘅道路
呢度啲路順序係從南去到北嚟排嘅，其中**加粗**咗嘅字係主幹道：
*文成路、廣聯路
*文富路
***[[文成路 (中山)|文成東路]]**
新年 (搞清楚)

**新年**可以係：
*新年，新嘅一年嘅開始，粵語下通常指：
**元旦，公曆嘅新年；
**農曆新年，農曆嘅新年；
*《新年》，倪匡衛斯理系列嘅一本小說。
龍虎山 (江西)

**龍虎山**（）係中國江西鷹潭貴溪一座山，高247.4米，2001年列入國家地質公園，2010年列入世界自然遺產。
指

**指**，或者叫**指頭**，係好多脊椎動物嘅肢嘅盡頭部份。對人類同其他靈長類動物嚟講，可以分做手指同腳指兩大類。
公民權

**公民權**（）係指一個國用憲法同法律賦予有嗰個國嘅國籍嘅居民應有嘅權利，譬如參與選舉嘅權。

## 睇埋
*人權
*公民教育
*公民抗命
哈勞德·豪布祿

**哈勞德·豪布祿**（，），香港媒體跟北話譯**荷爾布魯克**或**賀爾布魯克**，係美國電影演員，後生嗰陣表演獨腳戲起家，之後拍過唔少電影，最出名角色係1978年講水門事件嘅《驚天大陰謀》入面做深喉個角色。而佢2007年拍嘅《浪蕩天涯》，令82歲嘅佢獲提名奧斯卡金像獎最佳男配角。

## 參考
單膛室手槍

**單膛室手槍**（英文：**Pistol**）係手槍（英文：Handgun）其中一類，指得一個膛室嘅手槍。

## 睇埋
*左輪手槍（英文：Revolver）
涉水線

**涉水線**（；）係一條喺地下隧道出現嘅交通標記。佢係為咗唔畀喺落暴雨嗰陣，部車或人行入去喺有凹入去嘅隧道入面，搞到成部車嘅發動機或人都浸冚嗮。一般嚟講，呢條線一般出現喺地下嘅隧道入面（唔理佢係人行定係機動車嘅隧道地區），積水一超過或去到30cm嗰陣，就唔畀啲車同埋人入去噉解。而呢種線最先喺2006年，中國內地嘅四川省成都市入面出現咗。

## 註

類:交通標記
許雅婷 (搞清楚)

**許雅婷**可以係：
* 許雅婷，香港𡃁模同演員
* 許雅婷 (臺灣)，美籍臺灣電影導演

## 參考
左輪手槍

**左輪手槍**（英文：**Revolver**），或者叫**轉輪手槍**，係手槍（英文：Handgun）其中一類，指有多個膛室嘅手槍，槍側跟有一個轉輪結構去放呢啲膛室，因為要就返多數人右手開槍嘅習慣，轉輪多數向左邊打開，所以叫「左輪手槍」。傳統上，轉輪手槍發射有凸緣子彈 (rimmed cartridge)，但亦有部分轉輪手槍可以發射無凸緣子彈 (rimless cartridge)。

## 側開式、中析式、及固定式

轉輪手槍可以依據結構，可以分為**側開式 (swing-out)**、**中折式 (top-break/ tip-up)**、同**固定式 (fixed)**。

**側開式**係指當需要裝填子彈同退出彈殼嘅時候，彈膛所在嘅輪巢 (cylinder) 可以向槍身左側或者右側打開。

**中折式**係指槍身分成兩個部分，由一個骹連接；裝彈退彈嘅時候，輪巢可以跟隨其中一部分槍身向上 (top-break) 或者向下 (tip-up) 打開。

**固定式**轉輪手槍係指輪巢唔可能好似側開式或者中折式咁隨便打開，裝填子彈嘅時候從槍身側邊嘅裝彈口退彈同裝彈。


Image:SAA 5773 oN.JPG|Colt Single Action Army，典型嘅固定式轉輪手槍
| Webley Mk IV 轉輪手槍
Image:Enfield-No2.jpg|Enfield No.2 Mk I 轉輪手槍
Image:Mod1open.jpg|史密夫威信一型轉輪手槍
Image:M&Prevolver.jpg|史密夫威信軍警型
Image:Taurus 627-KLM 357MAG 009.jpg|金牛座 (Taurus) Tracker


## 單動式及雙動式

轉輪手槍亦可以依據擊發系統分為**單動式**同**雙動式**。

**單動式**係指射手每次發射前必須將擊鎚 (hammer)拉後，發射時拉扳機 (trigger)、釋放擊鎚、擊發子彈。

**雙動式**指射手無需事先將擊鎚拉後，拉扳機時會帶動擊鎚退後以及擊發子彈。

## 睇埋
*單膛室手槍（英文：Pistol）
江南新地商業街

**江南新地商業街**（）；簡稱**江南新地**（），佢係中國廣東省廣州市入面，其中一間好出名嘅地下商場，喺海珠區江南西路入面。西邊可以去到寶崗大道同寶業路嘅路口，而東邊可以同地鐵嘅江南西站A出入口接埋一齊。呢條商業街喺2009年4月底起好。

## 敘述
呢條街有850米長，入面有從A到O嘅15個出入口。呢間商業街入面有水晶、水域、風谷、金礦、竹林、柳園呢啲區域、景觀、風情呢3個「六大」嘅時尚商業街。

## 攷
* 江南新地 花城网
* 江南新地 富力金港城 恒福花园 对比

類:廣州嘅商場
類:海珠區
書坊街

**書坊街**（）；第個名係**學院前**（），佢係廣東省廣州市嘅其中一條街，喺越秀區嘅惠福東路同大南路之間嘅位。據話1960年代，呢度經有賣觀賞魚嘅檔口，喺20世紀八、九十年代係廣州無人不知、無人不曉嘅**金魚街**，同**[[高第街]]**一樣出名。芳村觀賞魚市場未搞起陣，呢度係廣州觀賞魚及用品用具嘅主要街市，北方及東南亞嘅商販都來過呢度入貨。最旺陣100米左右嘅小巷中有數十家做觀賞魚及用品生意嘅鋪頭，行人都要側身先至行到。
2010年越秀區政府以迎亞運改造街區為由，清拆咗書坊街，盛極一時嘅**金魚街**咁就冇咗。

## 名
其實呢條街係因為呢度之前有好多書坊響度先至改咗噉嘅名。
### 所謂「書坊」
舊時所講嘅「書坊」，而家嚟講就係「出版社」噉解。喺清朝嘅雍正時期，因為呢條街嘅南邊係一間提督學院，嗰度成日都係睺住成個兩廣地區教育嘅最高衙門。而嗰時，呢度成日印同科舉考試有關嘅書，重有唔同類嘅經、史、子、集啲書都有，所以文人就成日嚟呢度。結果，「書坊」嘅名就係噉嚟。清末、民國間，係出咗名嘅印書、印刷集散地頭。

## 現狀
2010年越秀區打算清拆**金魚街**，重新打造成有粵劇戲臺、各類園林景觀同經營廣府美食、廣州特色紀念品為主嘅粵文化街，工程投資700萬。到2013年陣書坊街度兩側經係亞運整飾起過嘅吉屋
，起好一路到宜家仲係成條街丟空，相當冷清，唔知想搞成乜鬼樣。

## 攷
* 古街巷名藏着吉祥谐音也藏着一段段历史“古仔” 新快报 2013年2月1號 A27版
* 【从西关海出发】再次去书坊街。 居天下 业主论坛

類:廣州街道

類:廣州冇咗嘅市場
類:廣州史
廣州白雲賓館

**白雲賓館**（；）係中國廣東省廣州市嘅其中一間五星級酒店，喺越秀區環市東路入面，正佳環市中心嘅斜對面，隔籬冇幾遠就係廣東國際大廈同埋廣州市第廿一中學。呢間大樓喺1976年到1989年期間攞過「廣州第一高樓」嘅稱號。呢間酒店喺1976年開業無耐，由於成日有武警喺度睺住嗮而冇向出面啲市民開放。直到1983年之後先至開畀出面啲市民入嚟。

## 性質
*佔地面積：26,000㎡
*建築面積：59,100㎡
*高度：117.05m
*樓層：33層樓
*入面有721間客房同好多間餐廳響度

## 史
### 逳手起之前
喺1972年，嗰時中央為咗擴大對外貿易而適應廣州地區嘅交易會，先至話要喺廣州嗰度起白雲賓館。結果中央就出咗2000萬嚟起呢間嘢。
### 副市長搞幕后支持
喺1972年嗰陣，廣州市副市長喺幕後啱啱恢復咗工作無耐，佢都撐「文革」初期打冧咗林西。不過林西喺白雲賓館搞咗好多貢獻出嚟。嗰時嘅白雲賓館出咗幾個設計方案，入面有好多創新響度，不過賓館嘅外觀方面就用咗水平同埋垂直嘅線出嚟。不過由於嗰時係建築界最流行嘅方案。而賓館休息廳嘅玻璃方面，原計劃話用向日葵嘅圖，但係有人向咗上級話係國民黨黨徽先至改咗第個。嗰時林西都好支持佢用嘅水平線設計方案，就按返呢個計劃嚟發畀廣東省革委會。結果噉就通過咗。
### 起緊樓嗰陣，冇斬過樖樹。
喺起緊白雲賓館嗰陣，林西決定咗話起呢間酒店嗰陣唔畀斬低半樖樹係因為佢睇埋起緊嘅環市路係點。喺嗰時，呢笪地重係冇乜點開發。後嚟莫老為咗留返選入面嘅一座山仔，就特登將成間白雲賓館褪後到離條大路有成200幾米到嘅位。而山上啲樹都留返響度。而起緊呢間酒店就用咗之前有嘅三樖舊榕樹，再通過瀑布、景石、水池嚟搞個典雅空間出嚟。嗰時用建築嚟睇嗮樹木嘅大局係好超前同埋非常好嘅諗法。
### 所謂「廣州第一高樓」
喺1976年6月1號嘅呢間賓館開業之後，佢以93.5米嘅高度攞咗嗰時「廣州第一高樓」嘅稱號，而呢個紀錄直到1989年起好嘅63層先至打破咗。
### 升級到五星級賓館
呢間酒店喺1976年開業無耐就定咗係三星級嘅酒店，不過到咗2003年，就升級到四星級酒店，重引入咗全球入面，有好多出嗮名嘅全球頂級品牌響度嘅麗柏廣場入嚟，甚至重俾人猛咁關注咗。而2005年嗰陣，連美國嘅西方國際集團都加入埋，之後白雲賓館猛咁投資幾個億嚟升級賓館嘅同時，重搞埋佢入面啲服務同埋設施，之後就變咗間五星級嘅酒店出嚟。而家白雲賓館係一間好出名嘅五星級酒店。
## 酒店嘅設施
白雲賓館入面有721間客房響度，冚唪唥嘅房都有免費寬帶上網，入面重有好多餐廳畀人揀都得。另外，呢間酒店重有酒吧、歌舞廳、健身美容中心、會議廳、商務中心、沖印服務中心、郵政局、銀行等各種配套設施喺埋度。

## 出面網頁
* 白云宾馆网站

## 註

類:廣州嘅酒店
白雲賓館

**白雲賓館**可以係：

* 廣州白雲賓館：喺廣東省廣州市越秀區。
* 黃山白雲賓館：喺安徽省黃山市黃山區。
* 洋縣白雲賓館：喺陝西省漢中市洋縣。
* 上虞白雲賓館：喺浙江省紹興市上虞市。
* 拉薩白雲賓館：喺西藏自治區拉薩市城關區。
* 蘭州白雲賓館：喺甘肅省蘭州市城關區。
* 廬山白雲賓館：喺江西省九江市廬山區。
葵涌道

**葵涌道**（**Kwai Chung Road**）係香港新界葵涌一條公路，南接荔枝角道，北接青山公路葵涌段，荔景站以南路段係5號幹線一部份，係連接九龍市區同新界葵青區同荃灣區嘅主幹道。路名原本叫**荔荃道**，通車前改返用嗰區地名葵涌做路名。
盛泰道

**盛泰道**（**Shing Tai Road**）係香港香港島柴灣杏花邨一條路，係個長U形，由順泰道開始，沿東區走廊嘅東邊向北行，到東區走廊杏花邨入口轉向東，跟住再沿杏花新城嘅東邊向南行，返到順泰道。盛泰道係出入杏花邨嘅主要通道。
錦田公路

**錦田公路**（**Kam Tin Road**）係香港新界元朗區一條路，西接凹頭青山公路元朗段同潭尾段交界，東接錦田林錦公路同荃錦公路交界。
屯門鄉事會路

**屯門鄉事會路**（**Tuen Mun Heung Sze Wui Road**）係香港新界屯門裏面嘅一條路，呢條路南面接住海榮路，北面就接住青山公路嘅新墟段。係屯門河東面嘅其中一條主要大路。
光孝路 (韶關)

**光孝路**（）係中國廣東省韶關市入面，包括咗東西走向同埋南北走向嘅2條一般嘅馬路，都喺武江區入面，西邊同北邊都係去到惠民路，東邊去到武江路嗰頭。成條馬路好似數學符號「⊥」噉。

## 概要
呢度馬路搞咗好似數學符號「⊥」噉，所以就分開介紹：
*東西：全長210米，闊8米，全線唔畀行車。
*南北：全長490米，闊5米，全線唔畀行車。

## 名
如估講呢條路嘅名係點嚟嘅，好多人以為呢度附近有間光孝寺響度，不過噉諗就真係錯到交關喇。其實呢條馬路根本就冇光孝寺響度！而呢條馬路嘅名係因為舊時，附近有個光孝溪口渡口先至改咗噉嘅名。韶關武江區古代誌入面，好明顯寫住：光孝寺喺「韶州城西渡口五里」，而呢度係之前遇仙橋（而家係西河橋）西邊嘅「光孝溪口渡口」，而西河兒童公園離呢個渡口都冇1里嘅距離。而所謂嘅光孝寺喺粵北人民醫院附近。

## 經過嘅道路
### 東西
呢度啲路嘅順序係從西去到東嚟排嘅，其中**加粗**咗嘅字係主幹道：
* **[[惠民路 (韶關)|惠民路]]**
* 光孝路
* 武江路
### 南北
呢度啲路嘅順序係從南去到北嚟排嘅，其中**加粗**咗嘅字係主幹道：
* 光孝路
* **[[惠民路 (韶關)|惠民路]]**

## 註

類:武江
簡蕙芝

**簡蕙芝**（；，）係加拿大一位政治人，卑詩省嘅第35任省長同埋卑詩自由黨嘅黨領同埋省議員。佢之前出任過卑詩省議會嘅滿迪寶–賓拿比山選區、同埋省嘅議員，重喺2001年——2004年做過。

喺2011年3月14號，佢開始做卑詩省嘅省長嘅同時，已經係卑詩省繼之後嘅第二位女省長，2013年嘅省選之後，重變成卑詩省嘅第一位經過咗大選嘅女省長。2017年，卑詩自由黨喺大選中攞唔夠過半數議席，佢隨後輸咗不信任動議、卸任省長畀新民主黨嘅賀謹，好快都辭去埋黨魁。

## 註

類:加拿大政治人
担杆山路

**担杆山路**（**Tam Kon Shan Road**）係香港新界青衣島一條路，東接担杆山交匯處（楓樹窩路、青敬路、青衣北岸公路交界），西到樟樹頭香港船廠（有支路來往青衣北岸公路）。路名嚟自長安邨西面嘅担杆山。
小西灣道

**小西灣道**（**Siu Sai Wan Road**）係香港香港島小西灣一條路，係個長U形，由柴灣道同新業街交界，向東南行到小西灣邨轉東北，到小西灣海濱花園再轉西北，返到安業街同新業街交界。小西灣道係出入小西灣嘅主要通道。
西摩道

**西摩道**（**Seymour Road**）係香港香港島半山區一條路，北接般咸道、堅道、醫院道交界，南接羅便臣道，街名係用咗19世紀英國海軍上將米高西摩（Michael Seymour）個名。
盧押道

**盧押道**（**Luard Road**）係香港香港島灣仔一條路，北接告士打道，南接莊士敦道，街名係用咗20世紀頭英軍駐香港指揮官盧押（Charles Luard）個名，但部份人會同扯旗山頂、紀念香港總督盧吉（Frederick Lugard）嘅盧吉道（Lugard Road）搞亂。
廣州十三行

（行讀巷，下同），亦叫或**十三洋行**（）、**十三行**（Shih-san-hang，），係清朝嗰時喺廣州對外貿易特區嘅多間牙行。後嚟呢度就叫十三行街，再逐漸演變成十三行路。

## 「十三行」
舊時嘅十三行係一個有商業特權嘅觀商團體，佢係由好多間商行同埋洋行組成。行號數最多到28家。到後期道光年間，得返十三家：
#伍秉鑑嘅怡和行，商名浩官
#盧繼光嘅廣利行，商名茂官
#潘紹光嘅同文行，商名啟官
#謝有仁嘅東興行，商名鼇官
#梁承禧嘅天寶行，商名經官
#嚴啟昌嘅興泰行，商名孫青
#潘文濤嘅中和行，商名明官
#馬佐良嘅順泰行，商名秀官
#潘文海嘅仁和行，商名海官
#吳天垣嘅同順行，商名爽官
#易元昌嘅孚泰行，商名昆官
#羅福泰嘅東昌行，商名林官
#容有光嘅安昌行，商名達官

## 史

喺大清嗰時，朝廷喺度猛咁搞閉關鎖國政策，而成個中國凈係得返廣州一個口岸嚟通商。結果就搞到好多商業用船成日嚟廣州嗰邊搞生意，結果廣州喺對外貿易方面就搞到鬼咁犀利噉。

而清朝就繼承咗明朝嘅傳統。話凈係得廣州先至可以對外通商，重規定咗外國佬唔畀同其他中國商人搞直接買賣。而鬼佬嚟中國搞交易嘅話，唔好意思，先去搵指定行商搞貿易經紀同代理。而呢啲行商就係1686年成立嗰啲對外貿易行，喺而家嘅廣州文化公園到海珠南路嗰帶。

由於十三行成日嚟搞對外貿易，所以又俾人話成係「洋行」，而行商又俾人話成係「洋商」。而噉喺十三行街一帶都有十三商館響度，嗰時俾人話成係「十三夷館」，而呢啲夷館係由十三行啲商人嚟起嘅。而呢啲十三行主要喺幫外商搞商品進口同交關稅、管理外國商人、傳達政令、辦理同外商有關外貿啲事。所以十三行既係私商貿易組織，又係代表官方理外貿同外事嘅機構。

不過到咗1720年，清政府就搞一種保商制度，而外商到咗岸之後必須搵間行商先至得，而保商就有先買貨物啲船嘅份。嗰時中國嘅對外通商口岸方面，凈係得返十三行嗰頭。結果嗰時嘅全國貿易方面（例如茶葉），喺中國入面邊個地區嚟嘅嗰啲人，都一定要嚟廣州嘅十三行先至可以同外商搞茶葉交易，而十三行嘅特權就霸嗮成個中國市場。

### 鼎盛時期
十三行入面，講得最犀利嘅係從乾隆到嘉慶嗰時，去到幾十間都有。其中廣利行、怡和行、同文行，及義成泰行係最出名。尤其嚟十三行交易嘅有英法丹瑞荷、巴俄葡西同東南亞嘅幾多個國家仔都嚟咗呢度搞交易，結果十三行就收咗好多錢。就係喺1812年，出口貿易數就去到15,000,000両白銀咁多；而進口貨物總數就去到12,700,000両咁多；出口超額就去到2,400,000両咁多。

### 逐漸衰落
到咗1821年，十三行就開始搞衰落。嗰時英國資產階級為咗扭轉乾坤，諗住搞多啲利潤返嚟，結果就向中國搞鴉片。由於英國資產階級猛咁唔停向中國輸入鴉片，所以搞到清廷一定要查鴉片先至得。嗰時十三行要逼住向商人搞貿易，因為嗰時有資本主義列強嚟猛咁向中國搞搞震，加上又俾清政府嘅官僚機構搗亂檔，而商行係都要畀幾十萬到成百萬両嘅白銀先至得。不過由於海關直接統治十三行，想加入或走佬？必須要畀好多銀両去海關嘅官吏先至有得撈！就到咗1840年，由於行商䦛咗成幾百萬銀両，甚至到破產或抄家都有。嗰年重爆埋第一次鴉片戰爭，英國佬一炮炸開咗清政府閉關自守嘅大門。結果清政府肥佬咗，一定要簽南京條約先至得，最後工作嘅一口通商同十三行嘅一家獨大都冇埋。

到咗1856年嘅第二次鴉片戰爭入面，由於廣州人好鬼嬲啲鬼佬嘅嘢，就燒咗好幾間鬼佬住嘅夷館，結果十三行就俾單火燭燒到冧嗮，最後搞咗成百年對外貿易嘅十三行，就結束咗使命。

## 而家嘅十三行
而家嘅十三行都係一條服裝嘅批發街，成日都賣女裝同男裝嘅衫褲。附近嘅新中國大廈、故衣街、豆欄上街、和平東路、槳欄路服裝商場搞出嚟嘅物流商業圈就變咗廣州歷史入面，最長時間嘅服裝批發集散地。但係嗰度啲人比較複雜，所以環境都好惡劣。

## 生意網路
嗰陣時十三行嘅貿易關係，遍佈亞、歐、美幾大洲，大批嘅茶葉、絲綢、藥材等都係由廣州度銷往世界各地，香藥材、染料、毛織品、白銀等就由呢度嘅關口，輸入返大陸。

### 出口貨
十三行主要承辦嘅輸出品有：

明礬、布帛、綢緞、肉桂、樟腦、棱契根、吧嘛油(damar)、生薑、雄黃、真珠貝、生絲、大黃、茴香實、砂糖、茶、白銅。

### 入口貨
行商承辦嘅輸入品主要有：

琥珀、阿魏、樟腦、冰片、丁香、黑檀、人參、豆蔻花、沒藥、肉豆蔻、乳香、真珠貝、胡椒、青木香、白檀、蘇方、魚翅、皮、金屬類、毛織物。

### 帝室財政
除咗一般貿易，粵海關同十三行仲承擔著代北京皇宮採辦嘅任務，要隨時置辦皇室所需嘅域外洋貨。洋行每年都要同宮廷輸送返啲洋貨，時稱「採辦宮物」，包括咗紫檀木、香料、象牙、琺瑯、鼻煙、鐘錶、玻璃器、金銀器、毛織品仲有寵物等等。

## 同佢有關嘅書

*梁嘉彬：《廣東十三行考》 
*彭澤益：《清代廣東洋行制度的起源》
*李國榮：《廣州十三行 帝國商行》，九州出版社，ISBN：7-80195-523-4
*松本忠雄：《廣東之行商及夷館》
*武藤長藏：《廣東十三行圖說》
*根岸吉：《廣東十三洋行》
*田萃一郎：著有《廣東外國貿易獨佔制度》同埋《十三行》
*Henri Cordier：《廣東之行商》（Les Marchands Henistes de Canton）
*俗话广州 第42页 - 盛极一时十三行 ISBN 7-80655-150-6/K·18

## 睇埋

* 東印度公司
* 香料貿易
* 地理大發現
* 廣州史
* 廣州地名

## 註
黃沙後道

**黃沙後道**（「黃」字有陰上變調，）係中國廣東省廣州市入面嘅其中一條一般嘅馬路，喺荔灣區入面，成條馬路係西北-東南走向。西北邊從蓬萊路嘅廣州市第一中學外國語學校門口嗰度開始，一直向東南去到黃沙大道嗰頭。

## 概要
全長290米，闊10米，2車道，凈係可以從西北向東南行。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* 蓬萊路
* **[[黃沙大道]]**

## 特色
其實呢條街道喺未有批發市場嗰陣就冇人點知嘅，不過喺誼園嚟咗呢度之後就變得鬼咁㷫。而加呢條馬路係專門批發文具為主嘅道路。

## 攷
徑口

**徑口**係香港新界沙田區一個區，分做上徑口同下徑口兩條村，而家係大圍區一部份。

舊時徑口自己獨立成區，係瀝源九約其中一個，叫**徑口約**，範圍重包埋隔籬嘅顯田。

徑口舊時係沙田去九龍嘅路徑嘅路口，所以就叫「徑口」。

顯徑邨個名就係由顯田同徑口嚟。

## 參考
*徑口（上徑口下徑口） - 沙田今昔- 馬鞍山民康促進會

類:大圍
瀝源九約

**瀝源九約**，家下又叫**沙田九約**，係舊時香港新界沙田區一帶村落嘅分區系統，一共分做九個區，方便村同村之間聯繫同合作。

## 一覽
* 大圍約：積存圍
* 田心約：田心圍、新田。
* 徑口約：上徑口、下徑口、顯田。
* 排頭約：排頭、上禾輋、下禾輋、銅鑼灣。
* 隔田約：隔田、山廈圍。
* 火炭約：火炭、拔子窩、落路下、河瀝背、九肚、石榴洞、山尾、黃竹洋、長瀝尾、凹背灣、龜地、禾寮坑、赤泥坪、馬料。
* 沙田頭約：沙田頭、作壆坑。
* 沙田圍約：沙田圍、多石、灰窰下、茅笪、圓洲角、王屋、謝屋。
* 小瀝源約：小瀝源、插桅杆、十二笏、牛皮沙、大藍寮、石古壟、黃泥頭、觀音山、芙蓉別、茂草岩、老鼠田、南山、花心坑、梅子林。
田心圍

**田心**係香港新界沙田區一條村，叫**田心圍**或者**田心村**，而家係大圍區一部份。

舊時田心自己獨立成區，係瀝源九約其中一個，叫**田心約**，範圍重包埋隔籬嘅新田。

類:大圍
隔田

**隔田**係香港新界沙田區一條村，叫**隔田村**，喺大圍東面，近住而家新翠邨同金獅花園。

舊時隔田自己獨立成區，係瀝源九約其中一個，叫**隔田約**，範圍重包埋隔籬嘅山廈圍。
沙田頭

**沙田頭**係香港新界沙田區一條村，叫**沙田頭村**，喺隔田東面，近住而家新田圍邨。

沙田頭自己獨立成區，係瀝源九約其中一個，叫**沙田頭約**，範圍重包埋隔籬嘅作壆坑。
靖遠路

**靖遠路**可以係：

* 靖遠路 (廣州)：喺廣東省廣州市荔灣區
* 靖遠路 (上海)：喺上海市嘉定區
靖遠路 (廣州)

**靖遠路**（）係中國廣東省廣州市入面嘅一條一般嘅馬路，喺荔灣區入面，成條馬路係南北走向。北邊從西堤二馬路開始，一直向南去到沿江西路嗰頭。

## 概要
全長114米，闊5米，1車道，凈係可以從北向南行。

## 名
其實呢度好耐之前唔係一條馬路，而係「靖遠街」。喺清朝鴉片戰爭之前，呢條街係一直去到十三行入面。但係由於爆發咗好多次戰爭同埋動亂，加上1920年話拆城墻嚟起馬路，所以呢條街就得返好短，就係南邊嘅南方大廈附近嗰橛。而路名就用返之前用過「靖遠」嘅名。而北邊嗰橛變咗文化公園嘅一部分，而家已經唔喺度。之前喺清朝出嚟嘅王老吉涼茶就喺呢條街入面開過檔。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* 西堤二馬路
* **[[沿江路 (廣州荔灣至廣州越秀)|沿江西路]]**

## 同佢有關嘅正文
* 王老吉

## 攷
* 王老吉：悠悠百年，长作岭南之茶 广州文史
手粉

**手粉**係種香港新界圍村傳統小食，出面嗰層係溝糯米粉、粘米粉、糖粉，入面再包甜餡（通常係花生碎，亦可以用芝麻、椰絲等），攞去蒸熟，最後切成一個個方塊，面頭給一個紅印。手粉多數用喺祭祀場合。
石榴仔

**石榴仔**係種香港新界圍村傳統小食，出面嗰層係糯米粉，入面再包花生或者綠豆蓉，揉成石榴形，攞去蒸熟。石榴仔多數係過年時嘅賀年食品，亦可以用喺祭祀場合。
茶粿

**茶粿**，又寫做**茶果**，係最常見嘅客家粿，出面嗰層係糯米粉，傳統會加些少茶葉碎，入面再包餡，甜又得（譬如豆沙、花生、芝麻），鹹亦得（譬如眉豆、綠豆、豬肉、冬菇），攞去蒸熟。

## 睇埋
*雞屎粿
*艾粿
雞屎粿

**雞屎粿**，又叫**雞屎籐茶粿**，係種客家粿，出面嗰層係糯米粉同埋雞屎藤葉碎，入面包嘅餡通常會係花生碎。蒸出嚟個樣深綠色，散發出雞屎粿嘅氣味。

傳統上雞屎粿係清明拜山時做祭品用，所以又有「**清明仔**」呢個名。

雞屎粿嘅做法係將雞屎藤葉洗乾淨，加水煮出味，然後攪碎成汁。 將雞屎藤汁同糯米粉、粘米粉撈埋，搓成粉糰。將粉糰分成小份，搓圓或者撳扁，蒸熟就係。

雞屎藤本身係一種中草藥，有清熱解毒、祛風除濕、活血止痛嘅功效。傳統上，啲人認為食雞屎粿可以清熱解毒、祛風濕同促進消化。不過要注意，雞屎藤雖然有藥效，但唔係人人啱食，尤其係孕婦或者體質虛寒嘅人，最好先問過中醫師先。

## 睇埋
*茶粿
*艾粿
蕃薯餅

**蕃薯餅**係種香港新界圍村傳統小食，將蕃薯切碎揉成餅狀，攞去煎熟。蕃薯餅一般用喺元宵點燈嗰陣，送畀添丁嘅家庭。
九大簋

**九大簋**係廣東嘅飲宴大餐，尤其係珠江三角洲地區，一共有九個大餸，所以就叫「九大簋」（「簋」係古時裝嘢食嘅大盆）。

九大簋有邊九味餸無統一規定，但一定會有豬、雞、魚，再加埋海鮮同菜蔬等等。

## 睇埋
*盆菜
醃菜

**醃菜**係用醃嘅方式去處理嘅菜，世界各地都有自己嘅醃菜。

用廣東做例，大頭菜可以醃做蔥菜，大芥菜可以醃做鹹酸菜或者梅菜。
小河公主

**小河公主**，又叫**小河美女**、**微笑公主**，別稱**小河蘇菲亞羅蘭**（Sophia Loren），係1934年夏天瑞典考古學者貝格曼（Folke Bergma）喺新疆羅布泊孔雀河谷南面60公里、樓蘭古城遺址東面175公里沙漠中嘅小河五號墓地掘到嘅一個女性乾屍。身上亦發現有凝固咗嘅芝士。

佢係公元前1900~1800年間生存嘅白人系女子，推測大概有40歲命，佢以樣靚見稱。

佢屬古歐羅巴人種，但佢有啲女系先祖可能係東亞人。

## 參考

## 出面網頁
* 中國出土最美千年女尸
* 小河“微笑公主”亮相首博:260件精品文物同时展出 数十件千年古物之谜邀观众解读 《北京日报》2009年08月18日09:17
* 美貌绝伦的女尸：小河“公主”微笑千年之谜
* http://cul.shangdu.com/yeshi/20140302/315_5881180.shtml
* http://news.xinhuanet.com/book/2010-05/05/content_13468338.htm
* Silk Road Artifacts
華廈大酒店

**華廈大酒店**（；），之前叫**華僑大廈**（；）；文革嗰時叫**東風廣場**（；）嘅名，佢係中國廣東省廣州市嘅一間四星級酒店，喺越秀區嘅海珠廣場東邊，僑光東路嗰頭。

## 性質
*高度：126m
*樓層：39層樓
*入面有466間客房同2間酒樓響度

## 史
之前呢間酒店係1957年5月1號開嘅華僑大廈。到咗1966年嘅文革期間，由於受到破四舊嘅影響，呢間嘢改咗名嗌「東風廣場」，直到1985年嘅廣東·中旅同香港南洋華中有限公司加盟咗呢間嘢嗰陣，先至改返之前嘅名。

呢間嘢喺1987年4月份重新搞過裝修，跟住由兩個開發商一齊聯手喺1987年6月嗰陣，重新設計過間嘢，甚至喺1988年4月份搞擴建工程，而工程一直到1990年6月28號先至搞掂，喺1991年2月重新開放。喺間嘢重新開放之後就冇用返之前嘅名，而係用咗「華廈大酒店」嘅新名上去。

喺1994年10月11號，間嘢就升級到四星級酒店。

## 酒店嘅設施
華廈大酒店入面有466間客房響度，冚唪唥嘅房都有免費寬帶上網，入面重有國內國際直打嘅電話，24小時音樂頻道同埋睇電影嘅系統，可以睇到德國、法國、日本、印尼、越南、泰國等好多個國家嘅衛星電視。另外，呢間酒店重有會議廳、免費上網專區、健身房、酒吧、歌舞廳、網球場、桌球室、兵乓球室、健身室、室內恒溫游泳池同埋桑拿等。重有嘅係，酒店嘅商務中心、美容美髮中心、醫務室、銀行、洗衫店等各種配套設施都喺埋度。

## 接待過嘅名人
*前國務院總理——周恩來
*前中國國家副主席——王震
*前中國國家主席——楊尚昆
*前中國國家僑聯主席——莊炎林
*前中國全國人大僑委副主任——梁靈光
*前中國全國政協副主席——錢偉長
*前中國國務院僑務辦公室主任——廖暉
*前中國全國人大常委會副委員長——雷潔瓊
*藝人——田震、劉緩緩、那英、黃柏高、曾國強、徐小明、張國榮、張學友、許志安、蘇永康、張栢芝、李彩樺、梁朝偉、謝霆峰、容祖兒、王傑、SWING、伍佰、莫文蔚、杜德偉、楊千嬅、梁漢文、古天樂、梁詠琪、孫燕姿、VRF、張明敏、劉勝利、孔祥東
*前越南政府副總理——武寬、阮孟琴
*廣東省省長、廣東省委副書記——黃華華

## 酒店攞過嘅獎
呢間酒店攞過以下呢啲獎：
*1995年全國百家優秀星級飯店
*1996年度「中旅杯」優質服務最佳飯店
*2009年度「中旅杯」優質服務最佳飯店

## 註

## 出面網頁
* 酒店官网

類:廣州嘅酒店
側田比伯

**側田比伯**（；，）係加拿大流行歌手，安大略省倫敦人。十二三歲已經靠喺YouTube翻唱歌而出名，跟住有唱碟公司同佢簽約，到美國發展佢嘅歌唱事業。
奧朗德

**奧朗德**（，）係法國政治人，做過法國總統（2012年5月至2017年5月），屬左翼嘅法國社會黨，2012年第10屆法國總統選舉砌贏咗時任總統薩爾科齊。

2016年12月1號，奧朗德宣佈唔會尋求連任。

## 出面網頁

* François Hollande - Présidence de la République 
* M. François Hollande : Assemblée Nationale 
*  
*  
*
約翰亞當斯

**約翰亞當斯**（，），係第二任美國總統，由1797年做到1801年，之前亦係第一任副總統，由1789年做到1797年。佢亦有份簽《美國獨立宣言》。

佢個仔約翰昆西亞當斯後尾亦做到美國總統。

## 出面網頁
*
茱地嘉蘭

**茱地嘉蘭**（，），係美國電影演員，出名作品包括1939年嘅《綠野仙蹤》同1954年嘅《星海浮沉錄》。
威廉·倫琴

**威廉·倫琴**（，）係德國物理學家，發現咗X光，因為噉而喺1901年攞到頭一屆諾貝爾物理學獎。放射性照射量單位倫琴（R）亦用佢個名做紀念。

## 出面網頁

類:德國科學家
僑光路

**僑光路**可以係：

* 僑光路 (廣州)：喺廣東省廣州市越秀區
* 僑光路 (珠海)：喺廣東省珠海市香洲區
* 僑光路 (江門)：喺廣東省江門市新會區
* 僑光路 (惠州)：喺廣東省惠州市惠城區
* 僑光路 (臺中)：喺臺灣省臺中市西屯區
* 僑光路 (泉州)：喺福建省泉州市晉江市
* 僑光路 (漳州)：喺福建省漳州市龍海市
* 僑光路 (文昌)：喺海南省文昌市錦山鎮
* 僑光路 (南寧)：喺廣西壯族自治區南寧市武鳴縣
* 僑光路 (仙桃)：喺湖北省仙桃市楊林尾鎮
默克爾

**安格拉默克爾**（，），通稱**默克爾**，係德國政治人，2005年到2021年做過德國總理，既係德國頭一位女總理，亦係德國統一後頭一位出身東德地區嘅人做總理。

默克爾喺1954年7月17號響漢堡出世，阿爸係牧師，默克爾細個嗰陣住響東德，東德有咗民選政府之後，佢做過東德政府嘅發言人。東西德統一咗之後，默克爾加入咗德國基督教民主聯盟，2005年做德國總理。

默克爾有量子化學嘅博士學位。

2008年烏克蘭想加入北約，但係默克爾驚影響同俄羅斯嘅關係，於是就反對烏克蘭加入北約，就算去到2022年俄羅斯入侵烏克蘭之後，默克爾仍然認為當年佢咁做係冇錯嘅。

## 批評
美國政治學者法蘭西斯·福山喺2016年接受英國媒體採訪嗰陣話默克爾響歐洲事務度淨係掛住德國民意，搞到民粹主義響歐洲滋長。福山話對於歐洲嚟講，民粹主義嘅興起仲危險過伊斯蘭國。

2017年1月，候任美國總統特朗普話默克爾響接收難民政策度犯咗「災難性錯誤」。

2019年6月，做緊俄羅斯總統嘅普京話默克爾畀德國接收當中大多數係為咗逃離敘利亞內戰嘅過百萬難民係重大錯誤。

喺2022年俄羅斯入侵烏克蘭之後，有啲人質疑默克爾任內嘅對俄政策係咪實際上弱化咗德國同歐洲。有人話佢令到歐洲響能源上越嚟越倚賴俄羅斯，就算俄羅斯喺2014年吞併咗克里米亞，默克爾仲係畀北溪2號天然氣管道項目去起，同埋喺佢任內唔重視德國嘅國防建設，仲有係似乎誤判咗俄羅斯總統普京嘅野心。烏克蘭總統澤連斯基話默克爾響2008年嗰陣唔畀烏克蘭加入北約，先至搞到有布查屠殺發生。

## 個人榮譽
* 時代年度風雲人物（2015年） 

## 攷

## 出面網頁

* 
* 
* 
*
奧克塔夫米爾博

**奧克塔夫米爾博**（法文：**Octave Mirbeau**，），係法國作家，發表過千篇短文同小說作品，對歐洲文壇有好大影響，出名作品包括《秘密花園》（*Le Jardin des supplices*）。

## 福柯嘅書

* *Le Calvaire* (1886年).
* *L'Abbé Jules* (1888年).
* *Sébastien Roch* (1890年).
* *Les Mauvais bergers* (1897年).
* *Le Jardin des supplices* (1899年).
* *Le Journal d'une femme de chambre* (1900年).
* *Les affaires sont les affaires* (1903年).
* *Farces et moralités* (1904年).
* *La 628-E8* (1907年).
* *Le Foyer* (1908年).
* *Dingo* (1913年).
* *Contes cruels* (1990年).
* *Lettres de l'Inde* (1991年).
* *Combats esthétiques* (1993年).
* *Combats littéraires* (2005年).

## 出面網頁

*  Société Octave Mirbeau .
*  ''Dictionnaire Octave Mirbeau'' .

類:法國作家
僑光路 (廣州)

**僑光路**（）係中國廣東省廣州市入面嘅一條一般嘅馬路，喺越秀區入面，成條馬路係好似個心形噉。南邊從沿江西路同沿江中路之間開始，一直向北去到一德路同泰康路嗰頭。呢條馬路分開咗西同埋東兩條。

## 概要
由於呢兩條馬路組成好似個心形噉，所以就分開嚟介紹：
*僑光西路：全長280米，闊19米，雙向4車道。
*僑光東路：全長240米，闊19米，雙向4車道。

## 僑光路嘅兩條道路，起點到終點。
*僑光西路：從沿江西路開始，一直去到一德路嗰頭。
*僑光東路：從沿江中路開始，一直去到泰康路嗰頭。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
* **[[沿江路 (廣州荔灣至廣州越秀)|沿江西路]]**、**沿江中路**
* 一德路（僑光西路）、泰康路（僑光東路）
東風 (搞清楚)

**東風**，唐字，指：

*東風，風由東吹來。
*，地中海嘅東風

## 地理
*東風街道，中國街道名，好多處
*東風路，中國路名，好多處
*東風公園，中國公園名，多處
*東風區，中國黑龍江佳木斯嘅市轄區
*東風鎮，中國鎮名，好多處
*東風鄉，中國鄉名，好多處
*東風地區，中國北京朝陽區嘅鄉級政區
*東風社區，中國社區名，多處
*酒泉衛星發射中心，代號「東風」，係位於中國內蒙古阿拉善盟額濟納旗嘅火箭發射中心
*東風嶺，位於南極洲嘅山嶺
*東風站：多處。

## 第啲
*東風集團，一家中資國營公司
*東風系列導彈，中國嘅一種導彈
*東風汽車，中國一家大型汽車製造商
*東風型柴油機車，中國鐵路所用嘅一種幹線貨運柴油火車
**東風型柴油動車組，中國喺1958年試出嘅柴油動車組
*東風，蔴雀風牌一種
*東風衛視，臺灣年代集團旗下電視頻道
*東風氏，日本姓，日文讀法係こち（kochi）
*東風式防空坦克，二戰後期德國一種坦克
*東風字型（東風フォント），一種日文嘅電腦字型
*東風 (電影)，1973年嘅韓國電影

## 睇埋
*南風
*西風
*北風
僑光路 (珠海)

**僑光路**（）係中國廣東省珠海市入面嘅一條一般馬路，喺香洲區入面，成條馬路東西走向。西邊從前河東路口開始，一直向東去到水灣路嗰頭。

## 概要
全長2370米，闊24米，雙向4車道。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* **[[前河路|前河東路]]**
* 港昌路
* 昌平路
* 華平路
* 珠平路
* **[[桂花路 (珠海)|桂花南路]]**
* **[[迎賓路 (珠海)|迎賓路]]**
* 蓮花路
* 水灣路
喜愛夜蒲2

《**喜愛夜蒲2**》（）係一齣2012年上映嘅港產片，係《喜愛夜蒲》續集，故事背景繼續係香港嘅夜場男女關係。之後有續作《喜愛夜蒲3》。

## 演員
### 主角
*連詩雅 飾 Summer
*關楚耀 飾 Rain
*沈震軒 飾 Don （獲提名第三十二屆香港電影金像獎最佳新演員）
*劉羽琦 飾 Siri
*陳偉成 飾 Avis
*陳靜儀 飾 QQ
*松岡李那 飾 Maxim
*何浩文 飾 阿輝

### 配角
*卓韻芝
*張暖雅 飾 Angelina
*羅力威 飾 阿威
*周志康 飾 阿Bo
*莊冬昕
*陳僖儀 飾 Sita
*李悅彤 飾 影樓助手
*方珈悠
*姜文杰
*王淑玲
*錢國偉
*陳宛蔚
*馮鎵瀠
*鍾一憲

### 客串
*古巨基
*周麗淇
*孫耀威
*方力申
*蘇永康
*金剛
*洪天明
*莊思敏
*王宗堯
*范振鋒
*鄧建明
*王驍

## 出面網頁
*
喜愛夜蒲3

《**喜愛夜蒲3**》（）係一齣2014年上映嘅港產片，係《喜愛夜蒲》、《喜愛夜蒲2》續集，故事背景繼續係香港嘅夜場男女關係。

。

電影曾經喺香港、韓國首爾及中國廣州攞過景。

## 演員
### 主角
*何佩瑜 飾 **Jeana**
*許亦妮 Whitney Hui 飾 **Jolie**
*雨僑 Ava Liu 飾 **Sara**
*伍詠薇 Christine Ng 飾 **May**
*林德信 Alex Lam 飾 **Sean (信)**
*陳柏宇 Jason Chan 飾 **Jacky**
*郭穎兒 Celia Kwok 飾 **Papa**
*應昌佑 Charies Ying 飾 **Parker**
*李世慜 Lee Se Min 飾 **Kim(韓仔)**

## 友情客串
*謝天華 Michael Tse 飾 **二哥**
*側田 Justin Lo 飾 **側田**
*方力申 Alex Fong 飾 **健身室 猛男**
*洪天明 Hung Tin Ming, Timmy 飾 **健身室 猛男**
*陳杰 Chris Chan 飾 **健身室 猛男**
*關楚耀 Kelvin Kwan 飾 **Rain**
*張繼聰 Louis Cheung 飾 **老蘭耶穌**
*蔚雨芯 Rainky Wai 飾 **信前女友 Rainky**
*黃國榮 Sunny Wong 飾 **信前女友老公 Sunny**
*林盛斌 Bob Lam 飾 **水總**
*王宗堯 Gregory Wong 飾 **易小斌**
*松岡李那 Matsuoka Rina Linah 飾 **夜場 DJ**
*何浩文 Dominic Ho 飾 **阿輝**
*麥德羅 Robert Mak 飾 **富商**
*彭懷安 Eddie Pang 飾 **夜蒲友**
*陳國權 Chan Kwok Kuen 飾 **富商助手**
*錢國偉 Wilson Chin 飾 **韓國警察**
*陳宛蔚 Calinda Chan 飾 **陳宛蔚**

## 蒲男蒲女演出
*夏尉喻 Barbie Liu
*文凱玲 Connie Man
*蕭美卡 Mika Siu
*羅彩玲 Vivivan Law
*白健恩 Ronan Pak
*趙勁皓 King Chiu
*吳雲甫(奧雲) Aurelien Ng
*王寶寶(春卷) Bobo Wong
*袁駿傑 Kit Yuen
*喇英 La Ying
*陳少邦 Bond Chan
*唐紫睿 Hazel Tong
*黃集鋒 Jason Wong
*李健宏(Kevin仔) Kevin Li
*曾敏 Judy Tsang
*黃雪瑩 Sukiyaki Wong
*李穎欣 Yan Lee
*Trina
*周麗欣 Doris Chow
*陳廷力 Hubert Tran
*張凱婷 Niki Cheung
*李慧玲 Jamie Lee
*魏詠恩 Elva Ngai
*趙妍 Mena

## 音樂
主題曲 
*JW《Feel The Bass》

插曲 
*JW《飄浮女孩》

點題曲
*雨僑 feat. 王宗堯 《埋頭苦愛》

## 製作
郭穎兒（ Celia K . ）要化上醜女妝演出，佢直言有苦自己知⋯「今次呢個妝要將棉花放喺口內，雙眼又要貼膠紙變單眼皮，其實一雙眼最辛苦，拍完都好累。」佢坦言化醜女妝後，自己都被嚇驚⋯「因為貼到好醜，自己望住鏡都認唔出自己，仲畀人嚇到咗！」

## 軼事
2022年4月15號，林盛斌邀請身為三女之母嘅郭穎兒去佢主持嘅真人秀節目《360秒人生課堂》分享個人「理想重尋」嘅經歷，令佢首次亮相 TVB 。佢初時自我欺騙係阿愁（ Sadness ，美國電影玩轉腦朋友角色），曾經一度拒絕上節目，但最終喺各方鼓勵下化弱為強，化危機為良機。對於懦弱膽怯（公開演講）嘅人嚟講，就算只係企喺人哋面前，有時已經係一場勝利。

## 分級

## 參考資料

## 出面網頁
*
何佩瑜

**何佩瑜**（，），原名**何瀅**，係香港電影演員，外號「嫩版范冰冰」，出名演出包括《鴨王》、《小姐誘心》。

## 簡歷
何佩瑜喺中華人民共和國北京出世，1996年（7歲）成家移民香港包括胞弟，從商父親。

之後，何曾入讀中華基督教會基全小學，中學畢業於保祿六世書院。

何佩瑜2007年參選第二屆亞洲遊戲展小姐競選攞冠軍，2009年參加無綫電視《美女廚房》做「美少女廚神」，2010年簽約GME做咗新8模成員出寫真集，嗰時外號「嫩版范冰冰」。新8模拆檔後，佢開始走去拍電影。

佢同周秀娜同期出道，每逢書展遭傳媒比較，重屢傳不和。

2019年4月，佢喺Instagram宣布改名做何珮瑜（其實係將企人邊嘅「佩」改做玉字邊嘅「珮」），而佢回覆傳媒嗰陣，改名後會「旺」婚姻同埋家庭。她信奉佛教，有茹素習慣。

感情方面，何珮瑜曾經喺2013年同張柏芝、張豪龍嘅細佬張柏文拍拖半年，後同金像編劇翁子光曾經拍拖一年半，至2018年1月27日何喺社交平台發聲回覆記者提問，表示二人已經和平分手並強調二人之間冇第三者。

## 演出
### 電影
*2010年：《婚前試愛》客串
*2010年：《殭屍新戰士》
*2010年：《單身男女》飾 酒吧美女
*2011年：《人約離婚後》飾 Kate
*2011年：《熱浪球愛戰》客串
*2011年：《喜愛夜蒲》飾 Jeana
*2011年：《猛鬼愛情故事》飾 紙紮公仔
*2011年：《一代宗師》飾 金樓女子
*2011年：《單身男女》飾 酒吧美女
*2011年：《起勢搖滾》飾 Jeana
*2012年：《一路向西》飾 小魚
*2012年：《詭愛》飾 許嘉文
*2012年：《十二星座發財夢之白小凡》飾 Linka
*2012年：《2012我愛HK喜上加囍》
*2013年：《溝女不離三兄弟》飾 芝
*2013年：《不二神探》
*2014年：《3D冰封俠：重生之門》飾 愛國小姐
*2014年：《喜愛夜蒲3》 飾 Jeana
*2014年：《辣警霸王花》飾 阿瞳
*2014年：《墓穴迷城》 飾 鮑娜娜
*2014年：《澀青 298-03》 
*2015年：《鴨王》 飾 Chloe
*2015年：《小姐誘心》 飾 Tracy
*2015年：《人在囧途之港囧》 飾 性感女郎
*2016年：《iGirl 夢情人》飾 女機械人
*2016年：《導火新聞線》飾 鍾凱祈
*2017年：《風再起時》
*2017年：《天使曾經來過再起時》
*2019年：《作家的謊言：筆忠誘罪》飾 唐琦琦（Kiki）
*2019年：《不義之戰》飾 Alma
*2020年：《逃獄兄弟》飾 雪怡
*2021年：《熱血姐妹團》
*2021年：《感動她77次》
*2021年：《怒火》飾 呂慧思（Turbo）	
*2021年：《一級指控》飾 張美儀

### 電視劇（ViuTV）
*2020年：《熟女強人》 飾 方穎妍

### 電視劇（邵氏兄弟）
*2018年：《飛虎之潛行極戰》飾 凌文洛

### 網絡劇
*2019年：《性敢中環》 飾 韋林（Priscilla）

### 電視節目 （[[無綫電視]]）
*2009年：《美女廚房》(第二輯)
*2011年：《變身男女Chok Chok Chok》
*2012年：《五覺大戰》
*2015年：《超強選擇1分鐘》
*2016年：《我愛香港》

### 電視節目 （[[港台電視]]）
*2013年：《證義搜查線2》內幕

### 電視節目 （[[ViuTV]]）
*2017年：《全職媽媽放大假》主持（viuTV）

### 微電影
* 2012年：《白小凡》
* 2012年：《愛了做了》
* 2015年：余迪偉愛情作品《筆談情》- 你墮過幾多次胎？!

### 舞台劇
*2011年：《偷窺》（A2創作室）

### 廣告代言
*2011年：《三星Galaxy Player 4.0》
*2011年：Gameone 《尋龍記》
*2013年：《變靚D美容集團》
*2014年：《Neo Skin Lab》

### 寫真集
*2010年《Girls Look Book Volume 2》
*2011年《The Cexy Grandmaster》

## 參考

## 出面網頁
郭玥彤

**郭玥彤**（，），原名**郭穎兒**，係香港電影演員，英文藝名「**Celia K.**」，本身係模特兒，之後拍電影《一路向西》做女主角而出名。

2016年，郭玥彤同文詠珊舊愛李冠鋒拉埋天窗，淡出幕前，之後重生咗三個女，轉型做一位「親子KOL」。

## 演出
### 電影
*2008年：《六樓后座2家屬謝禮》 飾 派對朋友
*2013年：《一路向西》 飾 Zeta
*2013年：《飛虎出征》
*2014年：《喜愛夜蒲3》 飾 Papa
*2014年：《3D冰封俠：重生之門》 飾 新娘
*2016年：《幸運是我》 飾 欣

### 電視劇
*2013年：《女生公寓》

### 電視節目
*2022年：無綫電視《360秒人生課堂》 第2集嘉賓
*2022年：香港開電視《一公升眼淚》 第4集嘉賓
*2023年：ViuTV《廚神奶奶是你媽》參賽者

### 寫真集
*2012年：《Missing Celia K》

## 註

## 參考
*郭穎兒做扒做上癮
羅彩玲

（，），用過藝名**羅彩寧**，係香港模特兒兼電影演員，外號「嫩版朱茵」，係女子組合「Mi55」成員之一；佢喺廖寶珊紀念書院畢業。分別曾經同城中富豪林建名嘅仔林孝信、模特兒公司老闆向展邦、周秀娜前男友陳偉成傳過緋聞。

## 拍攝寫真
羅彩玲同2011《中國小姐》香港區總決賽冠軍曾淑雅喺尖沙咀碼頭合作影寫真，二人喺之後香港書展時推出個人寫真集。當日佢哋以「濕身、三點式、牛奶浴」為寫真主題，身穿三點式泳衣，喺尖沙咀碼頭、遊艇上擺出各種性感甫士拍攝。
## 演出
### 電影
*2011年：《猛鬼愛情故事》 飾 CoCo
*2013年：《重口味》之有殺有賠 飾 Macy
*2013年：《超級經理人》飾 Linda
*2014年：《喜愛夜蒲3》飾 蒲女
*2015年：《碟仙碟仙》 飾 小翠
*2016年：《PG戀愛指引》 飾 Sammy

### 網絡電影
* 2016年：《荒島屍變》

### 電視節目（[[ViuTV]]）
*2017年開始：《Girls' Talk》主持
*2017年：《交換旅遊日記》參加者
*2020年：《玩·謝我阿婆》主持

### 電視劇（[[ViuTV]]）
*2018年：《身後事務所》 飾 Vivian（第11-12集）

### 寫真集
*2012年：《Our First》

## 參考資料

## 出面網站
* 
* 
*
文凱玲

**文凱玲**（，）係香港電影女演員，曾經參選2010年度香港小姐競選落選，之後做模特兒同拍電影。佢係輝皇娛樂旗下藝人。

## 演出

### 電視劇（ViuTV）
*2020年：《暖男爸爸》 飾 阿Ling

### 電影
*2012年：《我老婆唔夠秤II：我老公唔生性》
*2014年：《喜愛夜蒲3》
*2014年：《黑色喜劇》
*2014年：《溝女不離三兄弟》
*2014年：《唐伯虎衝上雲霄》 飾 秋香
*2015年：《賭城風雲2》

## 攷
*文凱玲長腿空姐唔吼油王

類:無綫電視女藝員
陳靜儀

**陳靜儀**（，）係香港電影演員，外號「港版莉亞迪桑」。佢16歲就大肚結婚生仔，之後同老公離婚，為咗養家而入娛樂圈，2010年做咗新8模成員。因為佢已經係人亞媽，所以又畀人叫「媽模」或者「媽媽Mia」。

## 演出
### 電影
*2011年：《熱浪球愛戰》
*2012年：《喜愛夜蒲2》

## 參考
*Mia海灘起樹屋 峰光明媚

類:沙田培英中學舊生
陳靜

**陳靜**（，）係香港電影演員兼模特兒，2013年憑《低俗喜劇》攞到第32屆香港電影金像獎最佳女配角獎。

## 簡歷
陳靜初頭係模特兒，拍過唔少廣告，當中最出名嘅係幫道地拍「百果園」系列飲品廣告，攞到「百果園E神」嘅外號（「E神」係指身材有E Cup）。

陳靜2011年開始拍電影，2012年演出《低俗喜劇》角色徐家欣（外號爆炸糖），第二年憑呢個角色獲提名角逐台灣第49屆金馬獎最佳女配角，之後重爆冷香港第32屆香港電影金像獎最佳女配角。。2012年佢亦獲美國媒體「TC Candler」揀選做「全球百大美女」（排第44位），係頭一位香港藝人獲選。

2013年8月8號晚，陳靜忽然響微博度話「生活好累，人言可畏」，因家庭、情緒、健康同感情問題而決定退出娛樂圈。受佢引退影響，佢有份拍嘅電影《重口味》要由其他演員分擔宣傳工作，而原本由佢做女主角嘅《喜愛夜蒲3》，要由2011年香港小姐競選季軍的許亦妮頂替。

2013年10月31號朝早，陳靜響香港國際機場向媒體宣佈將會返娛樂圈，再同經紀公司簽合約。

## 演出

### 電視劇（ViuTV）
*2023年：《法與情》 飾 炎麗珊（Lisa）

### 電影
*2008年：《圍城》
*2010年：《人間喜劇》 飾 小明星
*2011年：《喜愛夜蒲》 飾 Cat
*2011年：《我愛香港》 飾 街坊
*2011年：《潮性辦公室》 飾 智賢
*2011年：《宅男總動員之女神歸來》 飾 靜靜
*2012年：《宅幸福》
*2012年：《低俗喜劇》 飾 徐家欣
*2012年：《幹爹》
*2013年：《飛虎出征》 飾 陳小靜
*2013年：《迷離夜—驚蟼》 飾 鬼
*2013年：《重口味—毒菇求愛》 飾 Moon
*2013年：《媽咪》
*2014年：《香港仔》飾 小巴
*2014年：《唐伯虎衝上雲霄》飾 石榴姐
*2014年：《Z風暴》飾 梁安瑩（Angel）
*2015年：《浮華宴》 飾 Sexy
*2015年：《吉星高照2015》 飾 白碧碧
*2015年：《魔卡行動》飾 孟小玲
*2015年：《12金鴨》飾 潔兒
*2015年：《我們遇見松花湖》 飾 安易菲
*2015年：《同班同學》
*2016年：《此情此刻》 飾 王穎
*2016年：《S風暴》 飾 劉愛碧
*2017年：《春嬌救志明》
*2017年：《空手道》 飾 Peggy
*2018年：《八步半喜怒哀樂》
*2019年：《P風暴》 飾 冬娜
*2019年：《恭喜八婆》 飾 連巧文（大波蓮）
*2020年：《家有囍事2020》 飾 雷夢露
*2020年：《Baby復仇記》 飾 家敏
*2025年：《曾經擁有》 飾 阿媚
*2025年：《麻雀女王追男仔》 飾 龍小南
*2025年：《哈哈哈新年喜戲》 飾 Isabella

## 參考

## 出面網頁
新8模

**新8模**係香港𡃁模組合，2010年成立，拍過寫真集，而家已經拆伙各有各發展。

## 成員
*余曉彤
*王麗嘉 (加拿大)
*徐烷珊
*馬卓寧
*黃雪瑩
*江怡
*陳靜儀
*何佩瑜

## 睇埋
*八模兵團

## 參考
*新8模人多易出位
雨僑

**雨僑**（，），原名**廖羽翹**，曾用藝名**羽翹**，係香港歌手兼電影演員，2008年出道，而家係中國3D數碼娛樂旗下藝人同星娛樂旗下歌手。

## 音樂專輯
*2009年：《羽翹 Ava》
*2011年：《AVAnt-Garde》
*2012年：《認真你就輸了》
*2014年：《LADIESNITE》

## 演出

### 電影
*2006年《傷城》
*2008年《》
*2009年《殺人犯殺人犯》
*2009年《我女友係007》（配音）
*2010年《蠟筆小新：玩盡滿城黃金甲》（配音）
*2011年《喜愛夜蒲》
*2012年《天生愛情狂》
*2014年《喜愛夜蒲3》 飾 Sara
*2014年《林中小屋》
*2014年《冰封俠：重生之門》
*2014年《猛龍特囧》 飾 孟子君
*2016年《驚心破》飾 警察
*2017年《西謊極落之太爆太子太空艙》 飾 小麗
*2017年《常在你左右》飾 小紅

### 電視節目
*2005年：《財智雙全》主持
*2011年：《廉政行動2011》
*2011-12年：《姊妹淘》主持
*2015年：《歡樂滿些牙》嘉賓
*2017年：《瘋狂夏水禮2017》嘉賓
*2025年：ViuTV《GG家長指引》第47集嘉賓

### 電視劇集（ViuTV）
*2020年：《好人好姐》飾 Maggie

### 網絡劇集
*2018年：《向西聞記》
*2019年：《性敢中環》 飾 安怡（Olivia，阿O）

### 寫真
*2010年：《The Sweetest Ava / 純白之羽》

## 參考
*羅力威拖羽翹 煙韌斷正
艾粿

**艾粿**，又叫**草仔粿**，係種客家粿，出面嗰層係糯米粉同埋苧麻（客家稱艾葉）葉碎，入面再包餡蒸熟。佢係青糰嘅一種，所以又叫**客家青糰**。

## 睇埋
*茶粿
*雞屎粿
粿

**粿**係一類客家傳統小食，通常都係用糯米粉（有啲亦有用埋粘米粉）做粉團，中間包餡，用粿印模出唔同形狀。當中最出名嘅粿係茶粿，亦做咗粿嘅代表，譬如唔少人會將雞屎粿叫做「雞屎籐茶粿」。

## 種類
*茶粿
*雞屎粿
*艾粿

## 睇埋
*糯米糍
*麻糬
翠湖山莊

**翠湖山莊**可以係：

* 翠湖山莊 (廣州)
* 翠湖山莊 (深圳)
* 翠湖山莊 (福州)
* 翠湖山莊 (蒙特利爾)
翠湖山莊 (廣州)

**翠湖山莊**（）係廣州市嘅一個居民住宅區，喺天河區黃埔大道中入面，西邊冇幾遠就係華僑醫院同埋華南快速幹線。呢個樓盤喺1998年12月1號開始入伙。

## 介紹
翠湖山莊嘅佔地面積有54,746平方米，總建築面積有310,000平方米，而綠化差唔多霸咗60%嘅地。入面包括咗13棟14——32層樓嘅住宅，入面重有半山式花園，同埋好多種唔同嘅中西式雕像、假山、有大風車嘅人工湖，露天游水池同埋羅馬廣場響度，入去花園嗰陣就好似去咗白雲山度整嘅別墅噉；附近冇幾遠重有地下商業廣場，菜市場喺度。而呢個住宅區入面重有-1同埋-2樓嘅地下停車場響度。

## 攷
* 翠湖山庄小区网 搜房网

類:天河區
翠湖山莊 (滿地可)

**翠湖山莊**（，）係加拿大滿地可一個旅遊景區。佢之前最先用冬天嘅滑雪嚟搞嘅，不過到咗1991年至1992年就轉成四季開放嘅度假聖地。呢個度假村喺春夏秋冬四季都有唔同嘅節日。喺冬天嗰陣，呢個山莊入面嘅滑雪場係出嗮名，因為喺美國嘅《滑雪》雜誌入面，連續10幾年話佢係北美東邊地區嘅第一滑雪場。

## 攷
* 令人震颤山脉 在魁北克翠湖山庄旅游
* 翠湖山庄度假村 美加旅行信息网

類:滿地可
廣九直通車

**廣九直通車**，又叫**港穗直通車**、**穗港直通車**，係來回中國廣東廣州天河廣州東站同紅磡站嘅城際直通車服務，香港境內同港鐵東鐵綫共軌，中國大陸行廣深鐵路，其中一班車終點經廣茂鐵路延長到肇慶肇慶站。依家廣九直通車每日開12孖（24班）列車，其中10孖中途停東莞站，有一孖來回肇慶，中途停佛山站。

## 睇埋
*九廣鐵路
*滬九直通車
*京九直通車
*廣深港高速鐵路
孤星淚 (音樂劇)

《**孤星淚**》（法文：***Les Misérables***），直譯**悲慘世界**，係改篇法國大文豪雨果嘅同名長篇小說嘅音樂劇，1980年9月喺法國巴黎體育宮開畫，到1985年10月8號喺英國倫敦比勒中心開畫，係倫敦西區音樂劇做得最耐嘅。劇入面嘅歌《Do You Hear the People Sing?》畀好多社會運動翻唱。
歲月樓情

《**歲月樓情**》（），係香港電視網絡拍嘅電視劇，由夏雨、鮑起靜、黃日華、唐寧、關寶慧、姜皓文、曾偉權、林利領銜主演，喺2013年5月開拍。

## 故事大綱
匯聚視帝影后級實力派演員，活演一個以公共屋邨做背景、橫跨近30年嘅故事。見證小人物憑住堅靭、拼搏、永不放棄嘅獅子山下精神，歷盡大雨狂風，建立一個安穩嘅家。同一天空下，廣廈萬戶人家，只要喺健康快樂、安穩嘅家裏面出發，每個人都會踏出充實而燦爛嘅人生，而喺時間嘅洪流裏面，留低每個人嘅足跡，見證百樣人嘅故事。

## 攷
*香港電視網絡：歲月樓情
還來得及再愛你

《**還來得及再愛你**》（），係香港電視網絡拍嘅電視劇，由唐禹哲、詩雅、尹子維、姚樂怡、應昌佑、湯怡、陳安瑩、陳家樂、冼灝英、陳少邦、林熹瞳、黃浩霆領銜主演，喺2012年4月開拍。呢套劇係用吸血殭屍做主題嘅偶像劇。

## 故事大綱
224歲嘅男主角，為咗一段傷逝嘅愛情守護咗200年。呢個喺鄉村長大嘅年輕人，曾經經歷巨變：成村人，包括佢心愛嘅人都俾惡魔殺死、剩返佢一個俾吸血男爵救返 ─ 冇死，不過心就好似冰封噉；心痛，又喊唔出嚟。直至遇上生命力強、積極面對人生嘅女主角，唔經唔覺融化咗佢嘅心。男嘅，擁有不死嘅身軀，女嘅，可能八十年就係佢嘅一生。呢段愛情究竟係天意弄人，定係天作之合呢？

## 註

## 攷
*香港電視網絡：還來得及再愛你
童話戀曲201314

《**童話戀曲201314**》（），係香港電視網絡拍嘅電視劇，由蘇永康、廖碧兒、關楚耀、蔡穎恩、陳柏宇、楊淇、石修、龔慈恩、呂有慧、艾威、曾偉權、劉玉翠、姜文杰、姜麗文領銜主演，喺2012年6月開拍。

## 故事大綱
細個嗰陣，大家渴望成為童話裏面嘅公主同王子；大個之後，我哋淨係能夠成為現實世界裏面嘅港女同宅男。揀女朋友要有外在條件，揀男朋友要有樓有車有事業。諗深一層，大家心裏面仲有冇夢呢？
呢套劇嘅愛情故事圍繞年輕CEO關楚耀發展，同女主角楊淇、蔡穎恩嘅三角關係，重有實力派歌手蘇永康嘅歌聲伴隨。部份拍攝喺沖繩取景，集唱功、舞藝同演技於一身，絕對值得大家期待！

## 攷
*香港電視網絡：童話戀曲201314
三面形醫

《**三面形醫**》（），係香港電視網絡拍嘅電視劇，由林文龍、姜大衛、艾威、楊淇、陳宇琛、何思諺、姜麗文、劉玉翠、姜文杰、陳莉敏、林熹瞳、吳日言、陳霽平、姜皓文領銜主演，喺2012年9月開拍。

## 故事大綱
人，天生都好貪靚。好多人會化妝、美容、甚至係整容。不過冇幾多人，能夠正視鏡，坦然自在噉剖開表面嘅華麗皮囊，暴露自己最赤裸最潛藏嘅一面。所以，醫生從來都只係能夠醫「身」，難醫「心」。呢套劇以整形醫生加盟連鎖醫療集團作為引子，批判而家世代主流嘅價值觀，啟發大眾反思「靚」嘅定義同自我價值。

## 攷
*香港電視網絡：三面形醫
四年B班

《**四年B班**》（）係香港電視網絡拍嘅電視劇，由陳宇琛、蔣祖曼、郭鋒、梁寶琪、呂熙、卓躒領銜主演，喺2013年7月開拍。

## 故事大綱
喺大人眼中嘅無聊小事，喺細路心中反而卻係最重要嘅。呢套劇透過細路嘅目光去睇世界有幾遼闊，佢哋點樣以既單純又堅決嘅一顆心去實現呢啲最重要嘅小事，等大人明白到唔應該用自己嘅一套嚟框住佢哋，任由佢哋純真嘅夢想飛翔！

內容描寫一班就讀津貼小學嘅四年級學生，佢哋啱啱自覺邁進咗高年級，不過又未能夠真正獨立思考。喺佢哋身上好容易會發生一啲令人啼笑皆非嘅事，不過往往又令人為佢哋嘅純真而感動。

## 攷
*香港電視網絡：四年B班
我阿媽係黑玫瑰

《**我阿媽係黑玫瑰**》（），係香港電視網絡拍嘅電視劇，由惠英紅、姜大衛、陳宇琛、黃美棋、陳家樂、陳曼娜、龔慈恩、丁樂鍶、黃芷晴、湯怡、白彪、菁瑋、趙敏通、鄭家生、許明志領銜主演，喺2013年3月開拍。

## 故事大綱
七料影后惠英紅主演嘅動作家庭喜劇。呢套劇講述一代女俠黑玫瑰為咗屋企而放棄行俠仗義嘅職責，安心做佢嘅家庭主婦，相夫教子。不過班仔女就唔了解呢個曾經係英雄嘅阿媽，淨係覺得佢係個懦弱怕事、漠視公義嘅女人。後來當佢嘅仔女知道阿媽嘅過去，先至真真正正認識呢個阿媽，明白阿媽嘅一片苦心。

## 攷
*香港電視網絡：我阿媽係黑玫瑰
東風路 (珠海)

**東風路**（）係中國廣東省珠海市嘅一條主幹道，喺香洲區入面。西邊從康寧路開始，一直向東去到情侶路嗰頭。

## 敘述
呢條馬路長529米，闊12米，雙向4車道。

## 史
其實呢條馬路喺1980年代起，而個名喺1985年先至改嘅。之前佢係條水泥路，不過喺2008——2013年嗰陣，路面先至舖咗瀝青上去。

## 經過嘅道路
呢度啲馬路從西向東排，其中**加粗咗嘅字**係主幹道：
* 康寧路
* **[[鳳凰路 (珠海)|鳳凰南路]]**
* 碧海路
* 海霞路
* **[[情侶路 (珠海)|情侶路]]**

## 註
甘草

**甘草**（；學名：**）係豆科甘草屬嘅植物，屬生好多年嘅草本植物，喺中國內地嘅東北、西北同華北平原入面可以搵到。其中新疆地區嘅質量係最好嘅。

## 形態
呢樖嘢有差唔多半米咁矮，但係莖嗰度有刺毛，而啲細葉係羽狀複葉。喺夏天嗰陣開紫藍色嘅蝶形花出嚟，而花序係總狀嘅樣。而主根方面同埋根狀莖方面，都好粗吓，而且啲皮係啡紅色。

## 用途
甘草除咗可以藥用之外，重可以用嚟整糖、香口膠同蜜餞都得。
### 藥用價值

File:Glycyrrhiza echinata MHNT.BOT.2011.3.43.jpg | 成樖甘草嘅樣（植物）
File:Glycyrrhiza glabra (Pile of Spanish wood chips).jpg | 光果甘草嘅藥材
File:Gam1 Cou5.jpg | 喺藥房攞出嚟嘅甘草（已經剢碎咗嘅）


啲人成日話「苦口良藥」，但甘草係甜嘅。因為佢有甘草甜素、甘草酸、甘草次酸、甘草甙、淀粉、還原糖膠質同埋礦物質等。喺中醫角度嗰邊，有清熱解毒、補益脾胃、潤肺止咳、調和藥性等好多種功能響度；甚至重可以抑制葡萄球菌、痢疾桿菌、綠膿桿菌同埋結核桿菌嘅嘢；甚至重可以減少高血壓病人嘅膽固醇、抗驚厥嘅作用。

## 睇埋
*洋甘草

## 相關書籍
* 江苏新医学院-中药大辞典 上海科学技术出版社 1986.5 ISBN 7-5323-0842-1
* 中国少年儿童百科全书（自然·环境） 第412页  和中解毒的甘草  ISBN 7-5338-1946-2/G·1942

## 出面網頁

* 
* 甘草 Gancai 藥用植物圖像數據庫 (香港浸會大學中醫藥學院) 
* 甘草 Gancao 中藥材圖像數據庫 (香港浸會大學中醫藥學院)
* 甘草 Gan Cao 中藥標本數據庫 (香港浸會大學中醫藥學院)
惡毒老人同盟

《**惡毒老人同盟**》（），係香港電視網絡拍嘅電視劇，由姜大衛、元華、郭鋒、白彪、黎彼德、李風、馮素波、謝月美、鄭恕峰、王青、黃文慧領銜主演，喺2013年9月開拍。

## 故事大綱
所謂「家有一老，如有一寶」，但係好多老人家喺生活上經常受到歧視。呢個故事嘅五位主角就係受盡自己家人、同事同朋友歧視嘅老人家。一次機緣巧合，五人聚埋喺一齊並決定對睇唔起佢哋嘅人報復，所以組成咗「惡毒老人同盟」。呢套劇以輕鬆嘅黑色幽默手法帶出現今社會老人家會遇到嘅問題同困難，希望觀眾可以了解老人家嘅難處同對佢哋孝順啲。

## 攷
*香港電視網絡：惡毒老人同盟
開腦儆探

《**開腦儆探**》（），係香港電視網絡拍嘅電視劇，由黃日華、李璨琛、黃芝琪、關楚耀、丁樂鍶、黃芷晴、陳穎妍、盧海鵬、湯怡、盧希萊、梁寶琪、林嘉華、林利、古天祥、麥子樂領銜主演，喺2012年9月開拍。

## 故事大綱
故事主角辛紀元原本係重案組督察，喺經歷佢個仔離奇猝死嘅打擊之後，觸發咗佢能夠閱讀同捕捉其他人意識嘅潛能，過程中佢出現咗雙重性格嘅徵象，老婆同其他人都以為佢患咗精神病，其實佢深信佢個仔係喺「意識空間」俾人殺死！紀元從此著力鑽研「閱讀人意識」嘅潛能，以私家偵探身份協助警方調查超自然案件，希望有一日查出喺意識空間殺死佢個仔嘅真兇⋯⋯

## 攷
*香港電視網絡：開腦儆探
大眾情性

《**大眾情性**》（），係香港電視網絡拍嘅電視劇，由陳柏宇、蔣祖曼、陸駿光、黃美棋、謝芷倫、鮑康兒、呂熙領銜主演，喺2013年9月開拍。

## 故事大綱
性，絕對係一門複雜嘅學問，當中包括人與人之間嘅溝通，情侶嘅小情趣，家庭間嘅關愛，生活嘅小哲理，千祈唔好太睇小「性」 對生活嘅影響同重要性。《大眾情性》係一套以真實個案為本，創造出三個性格鮮明、經歷奇特嘅主要角色：一個自細受壓抑又深信一世只得一次做愛機會嘅處男、一個以為有性障礙就唔值得被愛嘅女仔、一個覺得自己身經百戰卻係唔識討好女仔嘅失婚男人，交織出一齣以性為題嘅浪漫輕喜劇，以嶄新大膽、輕鬆幽默嘅方式，同觀眾一齊大講性同愛。

## 攷
*香港電視網絡：大眾情性
末日+5

《**末日+5**》（），係香港電視網絡拍嘅電視劇，由陳錦鴻、姜皓文、潘燦良、龔慈恩、王宗堯、陸駿光、陳錦鴻、黃芷晴領銜主演，喺2014年1月開拍。

## 故事大綱
二零一七年一月二十三號，全香港八百萬市民仍然陶醉喺股市會唔會再創新高，仍然為自己嘅愛情能唔能夠開花結果而拼搏，仍然為住自己嘅事業營營役役嘅時候，五位香港市民，佢哋互不相識，亦毫無交葛，卻共同發現咗政府隱藏住一個秘密：當晚十一點四十五分，世界末日將會到臨，佢、佢、重有佢無一倖免，當人生進入倒數，當生命剩返十五個鐘頭嘅時候，佢哋，會係絕望，定係會變得瘋狂？！

《末日+5》，由五集獨立單元故事組成，《承諾》、《Monica》、《出軌》、《復活》、《警服》，喺人生中最後嘅十幾個鐘頭內，佢哋重新搵到隱藏喺內心一段不為人知嘅一頁。

## 攷
*香港電視網絡：末日+5
第二人生 (電視劇)

《**第二人生**》（），係香港電視網絡拍嘅電視劇，由劉浩龍、尹子維、鄧建明、雷有暉、趙學而、何紫綸、陳霽平、陳穎妍、郭鋒、黃文慧、王青、陳曼娜領銜主演，喺2012年6月開拍。

## 故事大綱
人生存咗幾十個年頭，到咗中年，總係因為生活壓力、挫折而抱怨，只會為過去錯失嘅機會而追悔，不過噉樣無夢嘅人生、好似一條鹹魚噉嘅生活又有乜用？劇中主角喺經歷人生低潮時因緣際會下得到改變歷史嘅機會，但係歷史改寫之後，人生並冇變得更美好，噉樣令主角明白到，與其懊惱過去，不如趁住而家，做好自己。

## 攷
*香港電視網絡：第二人生
驚異世紀

《**驚異世紀**》（），係香港電視網絡拍嘅電視劇，由林嘉華、梁小冰、唐寧、周俊偉、駱應鈞、郭鋒、李雨陽、陸駿光、王歌慧、周子龍領銜主演，喺2012年5月開拍。

## 故事大綱
恐懼源自內心。《驚異世紀》裏面嘅八個單元故事，分別圍繞住醫院、豪華大宅、大學教授、心理學家同催眠師、神秘老人、連環兇殺案、舊相機鏡頭同埋高級酒店，每個單元故事卻又以一個連續故事串連起嚟。配以電影級數嘅 ARRI 攝影機拍攝，加強畫面震撼，挑戰觀眾膽量！更重要嘅係，呢個恐怖、驚慄世界以外，背後都希望帶出警世意義同反省意味。

## 攷
*香港電視網絡：驚異世紀
胡椒蟹

**胡椒蟹**，亦叫**黑胡椒蟹**、**黑椒蟹**，係星架坡出名菜式，將青蟹斬件落鑊炒，再落黑椒、花雕、老抽、蠔油、麻油等調味，傳統上會配大樹菠蘿醬汁一齊食。
## 睇埋
*辣椒蟹
*避風塘炒蟹
辣椒蟹

**辣椒蟹**，係星架坡出名菜式，將青蟹斬件落鑊炒，再落辣椒、番茄醬汁等調味，辣中帶甜。
## 睇埋
*胡椒蟹
*避風塘炒蟹
熱葷

**熱葷**，廣義上係任何襯熱食嘅餸菜，同冷盤相反。

喺粵菜酒席上面，熱葷係食完燒味之後、飲湯羹之前嘅小炒或者小食，通常都涉及海鮮，譬如炒珊瑚蚌、百花釀蟹鉗，一般都有兩味到三味，相應叫「二熱葷」或者「三熱葷」。
壽喜燒

**壽喜燒**，（），係日式火鍋嘅一種，餸料有牛肉片、大蔥、生菜、豆腐、魔芋絲等，湯底就用豉油、食糖同味醂煲，點生雞蛋汁食。

## 睇埋
*涮涮鍋
涮涮鍋

**涮涮鍋**（），係日式火鍋嘅一種。通常餸料有牛肉片、蔬菜、豆腐、菇等，湯底就用麪豉、日式柴魚同海帶煲。

## 睇埋
*壽喜燒
東風街道

係中國街道名，可以係：
*東風街道 (廣州)，廣東廣州越秀區嘅街道，而家已經併咗入六榕街道
*東風街道 (北京)，北京房山區嘅街道
*東風街道 (石家莊)，河北石家莊橋東區嘅街道
*東風街道 (保定)，河北保定新市區嘅街道
*東風街道 (本溪)，遼寧本溪溪湖區嘅街道
*東風街道 (營口)，遼寧營口站前區嘅街道
*東風街道 (盤錦)，遼寧盤錦雙檯子區嘅街道
*東風街道 (長春)，吉林長春綠園區嘅街道
*東風街道 (鷄西)，黑龍江鷄西鷄冠區嘅街道
*東風街道 (大慶)，黑龍江大慶薩爾圖區嘅街道
*東風街道 (七臺河)，黑龍江七臺河茄子河區嘅街道
*東風街道 (蚌埠)，安徽蚌埠龍子湖區嘅街道
*東風街道 (濟南)，山東濟南歷城區嘅街道
*東風街道 (商丘)，河南商丘梁園區嘅街道
*東風街道 (駐馬店)，河南駐馬店驛城區嘅街道
莫斯科州

**莫斯科州**（）係俄羅斯聯邦其中一個聯邦主體，屬於中央聯邦區。面積44,329平方公里，人口878萬。

雖然法律上冇講死呢個州嘅行政中心喺邊度，但係實際上係喺莫斯科市（莫斯科市其實唔屬於莫斯科州）。一啲州政府機構就設咗喺克拉斯諾戈爾斯克市。論人口，莫斯科州喺所有聯邦主體中排第二，僅次莫斯科市。

莫斯科州位於東歐平原中部，位處伏爾加河、奧卡河、克利亞濟馬河同埋莫斯科河流域。佢嘅邊界係咁嘅：西北同北面接壤特維爾州，東北及東面就同弗拉基米爾州接壤，東南面接壤梁贊州，南面就對住圖拉州，西南面對住卡盧加州，西面接壤斯摩棱斯克州，中部就同俄羅斯首都莫斯科市接壤。另外，北部亦有細段邊界同雅羅斯拉夫爾州相連。莫斯科州喺1929年10月1日根據全俄中央執行委員會1929年1月14日嘅決議成立。佢嘅範圍包括咗原有莫斯科、特維爾、圖拉及梁贊等咁多個省份，核心部分就係1708年設立嘅莫斯科省。最初新地區諗住叫做「中部工業州」，但係根據1929年6月3日嘅決議，最終改為「莫斯科州」。

莫斯科州轄下有48個州直轄城市（部分包埋行政區域）、3個州直轄市鎮（包埋行政區域）同埋5個封閉行政區劃單位。如果講市政劃分，莫斯科州係包括咗42個城市區同埋14個市政區。雖然莫斯科州係以莫斯科命名，但莫斯科市本身係俄羅斯聯邦另一個獨立主體，並唔屬於莫斯科州。莫斯科州嘅政府機構分布於莫斯科市同埋莫斯科州境內。2007年，大部分嘅行政機構搬到去生起嘅莫斯科州政府大樓，呢座大樓位於克拉斯諾戈爾斯克市，距離莫斯科邊界只係得350米。

## 文獻
波多利斯克

**波多利斯克**（**Подольск**）係俄羅斯莫斯科州工業城鎮，亦係波多利斯克區首府，面積40平方公里，人口19萬。
勃蘭登堡

**勃蘭登堡**（）係德國一聯邦州，首府波茨坦，面積29,500平方公里，人口245萬。

## 文獻
波茨坦

**波茨坦**（）係德國勃蘭登堡首府，面積187平方公里，人口16萬。個城最出名，就係響1945年二次大戰之後，同盟國響度舉行過波茨坦會議。

## 文獻
觀綠路 (佛山)

**觀綠路**（）係中國廣東省佛山市嘅一條主幹道，喺順德區入面，成條馬路係南北走向。南邊從沿江大道開始，一直向北去到迎賓路嘅順風山公園東門嗰頭。

## 概要
全長2公里，雙向4——6車道。

## 名
呢條馬路係因為入面有條觀綠橋響度先至改咗噉嘅名。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
* 沿江大道
* **[[德勝路 (佛山順德)|德勝路]]**
* 興業路
* 彩虹路
* 碧水路
* 英華路
* **[[德民路 (佛山)|德民路]]**
* **[[龍盤路 (佛山)|龍盤北路]]**
* 迎賓路

## 特色
雖然話呢條馬路西邊都係啲住宅同埋矮屋響度，但係東邊嗰笪重係雜草叢生，未開發嘅荒地。

## 註
衡山

**衡山**（）係中國湖南衡陽南嶽區嘅名山，古時又叫**壽嶽**（）。佢係中國五嶽當中最矮嘅山。

## 概況
衡山有差唔多80公里長，其中最高峰係祝融峰，有1300.2米高。雖然衡山係五嶽中最矮嘅，不過佢東邊係湘江谷地，所以喺嗰度望去都顯得好高大。衡山有72峰，最出名嘅係祝融峰、天柱峰、芙蓉峰、紫益峰同石廪峰。因爲衡山多雲霧，令遊人覺得有神秘感。

## 有關嘅成語同詩句
* 晴天歸路好相逐，正是峰前回雁時。——柳宗元《過衡山見新花開卻寄弟》
* 衡山畫圖，坐對茶花思往事；——俞樾《蘇州八旗奉直會館》
* 衡山雖小邑，首唱恢大義。——杜甫《題衡山》
* 紫蓋連延接天柱，石廩騰擲堆祝融。——韓愈《謁衡嶽廟遂宿嶽寺題門樓》

## 註

## 出面網頁

* 南嶽衡山_南嶽旅遊官方網站
* 湖南南嶽衡山旅遊 51766旅遊網 - 中國通用旅遊
* 衡山佛教景點旅遊 佛教文化旅遊網


中國五嶽







類:中國五嶽
類:衡陽
恆山

**恆山**（），又叫**元嶽**（）或**常山**（），係位於中國山西大同渾源嘅山。佢係中國五嶽之中最高嘅。

## 概 況
恆山有150公里長，其中最高峰係玄武鋒，有2016.1米高。其中主峰嘅東邊有天峰嶺，西邊有翠屏山，兩座山係隔咗條河對住嘅，所以佢嘅地勢好牙煙吓。喺山上嘅懸空寺就同日本嘅三佛寺一樣，都係掛喺半空嘅。喺上面望落嚟，就好似掛喺天空噉，係北嶽有名嘅景觀。

## 有關嘅成語同詩句
* 七月猴，恆山八命列封侯。　　——　　黃庭堅　《長短星歌》
* 龍沙王氣，恆山秀色，德星光動南州。　　——　　王惲　《望海潮乙卯歲端午賦北郊騎鞠呈節使史》
* 恆山北臨岱，秀崿東跨幽。　　——　　李夐　《恆嶽晨望有懷》
* 遙憶代王城，俯臨恆山後。　　——　　韋鎰　《經望湖驛》
* 策勳禮畢天下泰，猛士按劍看恆山。　　——　　劉禹錫　《平蔡州三首》
* 惻愴恆山羽，留連棣萼篇。　　——　　駱賓王　《丹陽刺史挽詞三首》
* 既非蜀帝魂，恐是恆山禽。　　——　　李群玉　《相和歌辭•烏夜啼》
* 山川繚繞蒼冥外，殿宇參差碧落中。　　——　　鄭洛　《過懸空寺》

## 註

## 出面網頁

* 北嶽恆山風景名勝區
* 恆山


中國五嶽
九華山 (搞清楚)

**九華山**（）除咗係四大佛教聖山之一嘅九華山外，可以係：
* 小九華山：位於中國江蘇南京，簡稱九華山。
* 九華山 (河南)：位於中國河南信陽，第個名係西九華山。
* 九華山 (福建)：位於中國福建莆田，第個名係陳巖。
* 九華山 (臺灣)：位於臺灣苗栗。
歷史書 (聖經)

**歷史書**係《舊約聖經》主要部分之一。包括《約書亞記》、《士師記》、《路得記》、《撒母耳記上》、《撒母耳記下》、《列王記上》、《列王記下》、《歷代志上》、《歷代志下》、《以斯拉記》、《尼希米記》同《以斯帖記》，根據佢嘅性質屬於歷史性嘅記載。

## 歷史記載
#以色列人攻取迦南地並喺嗰度居住嘅早期歷史（約書亞記、士師記、路得記）
#以色列人嘅王國歷史（撒母耳記上、撒母耳記下、列王記上、列王記下、歷代志上、歷代志下）
#以色列人被擄之後回歸時期嘅歷史（以斯拉記、尼希米記、以斯帖記）

## 時期
#建國時期（約書亞記）
#士師時期（士師記、路得記、撒母耳記上（頭十章））
#列王時期（撒母耳記上（第十章之後）、撒母耳記下、列王記上、列王記下、歷代志上、歷代志下）
#被擄時期（列王記下第25章、歷代志下第36章、以斯帖記）
#歸回時期（以斯拉記、尼希米記）
普陀山

**普陀山**（）係位於中國浙江舟山普陀縣嘅名山，亦係舟山群島其中一個島。

## 名
呢座山嘅山名係出自佛敎梵文——（補陀落）。

## 概況
呢座山嘅主峰係佛頂山，有286.3米高，山上有三間名寺：普濟、法雨、慧濟。喺佛敎當中，普陀山係觀音菩薩嘅道場，傳說觀音菩薩喺度現過身，就位於紫竹林後邊嘅潮音洞。潮音洞得名於佢可以聽海潮，即係漲潮嗰陣，個山窿可以聽到震撼嘅海浪聲。喺窿口度有嚿石刻嘅觀音像響度，上面印住「菩薩現身處」呢5隻大字。普陀山嘅氣候幾涼爽吓，係個避暑天堂。

## 同佢有關嘅詩句
*洞天古木老煙霞，修到神仙住幾家。山岫行雲忙作雨，懸崖枯樹倒生花。　——　　李蓬源　《深洲直隸州知府邑人》
*林麓蒙茸徑轉深，青山偏自解招尋。石堂無地留松影，洞水涵雲浣客心。　——　　孫成書　《七律》

## 註

## 出面網頁

* 普陀山風景名勝區管委會
* 普陀山朝聖遊學專題

類:中國嘅山
類:佛教名山
類:舟山
四大佛教名山

係五臺山、九華山、普陀山同埋峨嵋山呢四座大山嘅統稱。佢喺傳說入面話係四大菩薩嘅道場。而呢四座山喺中國內地嚟講，都係好出名嘅四座佛教名山。

## 呢四座山代表咗邊啲嘢？
# 五臺山——文殊菩薩道場
# 峨嵋山——普賢菩薩道場
# 普陀山——觀音菩薩道場
# 九華山——地藏菩薩道場

## 四大佛教名山嘅準確位

## 攷
* 中国佛教四大名山
* 大陸四大名山簡介
VOT

（嚟自），有叫**發聲起始時間**，係語音學概念。指嘅係輔音發音時除阻同聲帶開始振動之間嘅時間差。負嘅 VOT 表示除阻之前聲帶已經開始振動，對應濁輔音。VOT 為零表示兩者同時發生，對應完全唔送氣嘅清音。VOT 為正對應送氣清音，正值越大，送氣越強。

衹有塞音同塞擦音會出現正嘅VOT。「送氣濁音」（:en:breathy voice）唔適合用 VOT 方法來分析，雖然亦有人定義類似概念。
吊水樓瀑布

**吊水樓瀑布**（；）；第個名係**鏡泊湖瀑布**（；），佢係中國黑龍江省牡丹江市入面，其中一個好出名嘅瀑布，喺寧安市嘅西南邊。佢既係世界上最大嘅熔岩氣窿式坍塌型瀑布，又係鏡泊湖景區入面最出名嘅景區。

## 概況
瀑布闊卌幾米，落差12米。一到咗雨季或汛期等呢啲水災高發嘅季節嗰陣，總闊可以去到200幾米，從斷崖以飛流直下嘅佛山跌落到深潭入面。佢嘅聲音好大，十里聽濤，氣勢恢弘。因為呢個瀑布整出嚟嘅氣窿喺坍塌咗之後，又經過剝蝕而搞出嘅深潭，直徑有成百幾米咁大。

類:瀑布
類:牡丹江市
五臺山 (搞清楚)

**五臺山**（）除咗係中國四大佛教名山之一嘅五臺山，重可以係：
* 五臺山 (貴州)，位於中國貴州嘅佛教名山
* 五臺山 (江蘇)，位於中國江蘇南京嘅山仔，五臺山體育場就喺嗰邊
* 小五臺山，位於中國河北張家口嘅山仔
* 五臺山 (韓國)，位於南韓太白山脈嘅佛教名山
* 五台山 (日本)，位於日本四國地區高知嘅山仔
* 南五臺，位於中國陝西西安嘅旅遊景區
* 廣播道，位於香港九龍塘嘅馬路，因昔日有五間傳媒機構進駐，所以俗稱「五台山」
* 五台山 (小行星)：一粒小行星
印度薄餅

**印度薄餅**（Naan）又叫**印度烤餅**，係源自印度嘅傳統餅食，中亞同南亞諸國亦風行。整印度薄餅要先將麵粉溝勻發酵，再放落天多爐度烘焗。印度薄餅通常都配咖喱食。

## 睇埋

*比得包
墨西哥薄餅

**墨西哥薄餅**可以指：
*扁包（tortilla）
*餡餅（quesadilla），又叫「墨西哥餡餅」
*釀餡薄餅（Mexican pizza）

## 扁包（tortilla）

Tortilla係源自墨西哥嘅傳統餅食，傳統上會用粟米粉做原料，依家好多時亦會用小麥粉，將原料揉成麵糰後，㩒成圓形薄片，再放上平底鑊烘熟。墨西哥薄餅通常都包住餡食，譬如整墨西哥卷。
## 餡餅（quesadilla）
Quesadilla，又叫「墨西哥餡餅」，形似意大利薄餅。可以用tortilla做皮。
## 釀餡薄餅（Mexican pizza）
Mexican pizza形似quesadilla，但表面有餸。

## 參考

## 睇埋
*烙餅
雅羅士華夫·卡錢斯基

**雅羅士華夫·亞歷山大·卡錢斯基**（，；）係一位波蘭政治人物，波蘭法律與正義黨嘅創黨領袖。2006年7月道2007年11月期間出任過波蘭總理，之後一直做反對派領袖。

佢係波蘭已故前總統歷赫·卡錢斯基嘅孖生兄弟。歷赫·卡錢斯基喺2010年斯摩棱斯克空難當中罹難之後，雅羅士華夫·卡錢斯基喺之後嘅總統大選當中同當時嘅代總統哥莫羅夫斯基競逐總統職位，最後喺第二輪投票當中以46.99%嘅得票率落選。

## 參考



## 出面網頁

類:波蘭政治人
卡錢斯基

**卡錢斯基**（波蘭文：**Kaczyński**，女性化：**Kaczyńska**；普譯**卡欽斯基**）係一個比較常見嘅波蘭姓氏，出名嘅人物包括：

* 雅羅士華夫·卡錢斯基，波蘭前總理，現任反對派領袖；
* 歷赫·卡錢斯基，波蘭已故前總統；
* 瑪麗亞·卡錢斯卡，波蘭已故經濟學家，歷赫·卡錢斯基個太太；
* 博古士華夫·卡錢斯基，波蘭古典音樂評論員；
* 列沙德·卡錢斯基，波蘭政治人物，波蘭下議院議員（代表格迪尼亞）；
* 菲奧多·卡錢斯基，美國連環殺手，花名「The Unabomber」；
* 大衛·卡錢斯基，美國宗教人物，菲奧多·卡錢斯基個細佬；
* 安祖·卡錢斯基，美國記者；
* 理察·卡錢斯基，美國作家。
九華山

**九華山**（），古稱**九子山**（），係位於中國安徽池州青陽嘅山，係中國四大佛教名山之一，係四大菩薩中地藏菩薩嘅道場。

## 名
九華山原名九子山，「九子」係指山度有99座峰。改叫九華山，係源自唐朝詩人李白嘅兩首詩：《望九華贈青陽韋仲堪》、《改九子山爲九華山聯句並序》。

## 概況
九華山嘅主峰係十王峰，有1344.4米高。九華山作爲佛教聖地，有好多佛寺，其中出名嘅有肉身寶殿、百歲宮、甘露寺、吉祥寺，當中嘅肉身寶殿珍藏住印度貝葉真經，係有一千年以上歷史嘅珍貴佛教文物。

## 有關嘅詩句
*昔在九江上，遙望九華峰。　——　　李白　《望九華贈青陽韋仲堪》
*妙有分二氣，靈山開九華。　——　　李白　《改九子山爲九華山聯句並序》

## 註

## 睇埋
*九華佛茶

## 出面網頁

* 九華山旅遊網
* 九華山佛教網

類:佛教名山
類:池州
劉辯

（，即熹平五年－初平元年）係東漢第13位皇帝，喺189年四月到九月間在位。佢父皇係漢靈帝，佢母后係何皇后。佢在位一年未夠，先五個月左右，就畀權臣董卓廢黜爲。之後佢細佬漢獻帝繼位，追諡佢爲。而喺史書佢又嗌。

劉辯係東漢第二個得名做少帝嘅皇帝，喺佢之前嗰個叫北鄉侯劉懿，係東漢第七位皇帝。為咗區分，劉懿叫做東漢前少帝，而劉辯嗌做。注意，少帝呢個名唔係諡號，唔同於文帝、武帝之類嘅名，呢個名係話呢個皇帝係個細路或者早死。

## 生平
劉辯係漢靈帝同何皇后生嘅皇子。189年5月，靈帝駕崩，劉辯喺15歲時繼位，成爲漢少帝。當時何太后同佢阿哥何進、太傅袁隗一齊輔政。

何進帶住嘅係班外戚，而同十常侍爲首嘅班宦官衝突好大，最後演變爲宮變。何進掌權之後誅殺咗宦官蹇碩，之後重諗住殺曬班宦官，但係佢嘅妹何太后唔準，因爲班宦官對佢有恩，喺佢毒殺王美人時，靈帝諗住廢佢后位，係班宦官勸住先保得。同時何太后亦聽埋啲宦官話，認爲佢阿哥噉殺法，係想操縱朝政。

何進召并州牧董卓入京，要佢幫手殺宦官。不過風聲走漏，宦官張讓喺何進入宮奏請太后時，伏兵宮中，殺咗何進。何進嘅手下吳匡、袁術知咗，想帶兵剷除宦官。

之後班宦官帶住皇帝出宮，而董卓入京之後控制咗朝廷。189年10月，佢就廢咗劉辯嘅帝位，貶佢做弘農王，而扶佢8歲嘅細佬陳留王劉協上位，成爲漢獻帝。劉辯在位得五個月嗟。

到190年，董卓驚地方軍閥攞幫弘農王復辟嘅名來討伐自己，派咗郎中令李儒搦毒酒整死劉辯，重毒殺埋何太后。劉辯終年15歲。之後中國入到軍閥割據嘅時代。

## 年號
劉辯在位時，用過兩個年號：
*光熹（189年）
*昭寧（189年）
其中昭寧係喺九月時改元嘅，但係三日之後就畀董卓廢咗。

## 睇埋
*漢靈帝
*漢獻帝
*何進
*董卓

## 參考資料
*紀傳體史書
**《後漢書》卷八《孝靈帝紀第八》、卷九《孝獻帝紀第九》、卷十下《皇后紀第十下》、卷六十九《竇何列傳第五十九》、卷七十二《董卓列傳第六十七》、卷七十八《宦者列傳第六十八》
**《三國志》卷一《魏書一·武帝紀第一》、卷六《魏書六·董二袁傅第六》、卷七《魏書七·呂布臧洪傳第七》
*編年體史書
**《資治通鑒》卷五十九
**《後漢紀》嘅《後漢孝靈皇帝紀下卷第二十五》、《後漢孝獻皇帝紀卷第二十六》
### 引用

## 註
漢少帝

係漢朝皇帝，可以係：
*西漢前少帝，個名失傳
*劉弘，西漢後少帝
*劉懿，東漢前少帝
*劉辯，東漢後少帝
少帝

嘅字面意思係「重係細路嘅皇帝」，實質上指嘅係廢黜咗嘅、或者被殺、抑或皇帝做唔耐嘅細路皇帝。呢個稱呼唔係諡號。有以下呢啲：

## 中國
*漢少帝，漢朝有四個少帝
*北漢少主
*宋少帝，分劉宋、趙宋兩位
*唐殤帝
*後晉出帝

## 越南
*梅少帝
*丁少帝
*陳少帝

## 睇埋
*後主
*末主
*愍帝
*恭帝
*殤帝
*共王
懷王

係中國古代一種封爵，亦係一種諡號。有呢啲：
## 東周
*楚懷王，楚國國王

## 秦朝
*楚義帝，項羽擁立嘅楚懷王

## 漢朝
*劉揖，梁懷王
*劉匡
*劉勝，平原懷王
*劉閎，齊懷王
*劉友
*劉淑，城陽懷王
*劉忠，東平懷王
*劉辯，弘農懷王
*劉循循，中山懷王

## 曹魏
*曹玹，濟陽懷王

## 南朝
*劉夷父

## 晉朝
*司馬熾，晉懷王

## 唐朝
*李洽

## 元朝
*元文宗

## 明朝
*朱見澍
*朱雄英
*朱常治

## 睇埋
*孝王
*懷帝
*懷公
*惠公
*文公
*武公
白食

**白食**，又叫**霸王餐**，即係入食肆食完嘢專登唔畀錢埋單嘅行為，係觸犯法律嘅行為。雖然唔少電視劇同電影入面，白食完都可以揀幫食肆洗碗當無數，但現實嘅食肆就通常會報警處理。

## 唔同地區嘅法例
### 香港
喺香港，白食觸犯咗香港法例第200章《盜竊罪條例》第18C條——唔畀錢就走咗，最高刑罰係坐監3年。

### 臺灣
喺中華民國第339條第2項入面，白食係按欺詐得利罪嚟睇，可以搞到五年以下有期徒刑、拘役或科或併科30000蚊以下嘅罰金。
五台山星

**五台山**（；；），又叫**小行星7094**，係太陽系入面，小行星帶嘅其中一粒小行星。佢係由日本高知縣藝西村嘅縣立藝西天文學習館——關勉，喺1992年9月4號發現。佢嘅名源自高知市鄉下度嘅五台山（海拔140m）。呢粒小行星係成個小行星系入面，第7094粒發現嘅小行星。

## 睇埋
* 小行星一覽 (7001-8000)

## 出面網頁
* 7094 Godaisan (1992 RJ) JPL Small-Body Database Browser
白色恐怖

**白色恐怖**係指政府對唔同政見嘅人進行政治打壓。譬如透過政治檢控，甚至係綁架、暗殺、種族清洗、清黨等嘅行為，營造出恐怖氣氛，企圖嚇到反對派唔敢再反抗。

## 由來
白色恐怖起源自法國大革命期間，因為政府軍用白色做代表色，所以就叫「白色恐怖」。

###### 
喺文化大革命時期，中共中央主席毛澤東打擊其他黨嘅「走資派」政治人物如，好似劉少奇同鄧小平。又領導同志發動資產批鬥，圍剿革命派，壓制唔同意見人士，實行白色恐怖。

## 睇埋
*臺灣省戒嚴（臺灣人講「白色恐怖」通常嘅意思）
* 鬥地主（土改）
*三反五反
*反右運動
* 文化大革命四大
* 六四事件
* 六七暴動
* 銅鑼灣書店事件
* 劉曉波
* 北韓
* 赤柬/波爾布特
* 日本赤軍

類:政治
白內障

**白內障**係種眼病，病人眼球晶狀體出現白色嘅混濁，逐漸令人睇唔到嘢。

## 預防
醫學文獻表明，佩戴防紫外線光嘅黑超有可能減慢白內障嘅發展。

## 參考資料
青光眼

**青光眼**係種眼病，病人通常會因為眼球嘅眼壓升高，令到視神經萎縮，搞到視野慢慢收窄，逐漸睇唔到嘢。

青光眼可以再分為急性同慢性，如果係急性，病徵會好明顯，包括：眼痛、眼紅、眼腫、視力短時間內大減、睇燈見到光環、頭痛、作嘔等。

## 參考
俄塔社

**俄塔社**（），全名（，拉丁轉寫：Informatsionnoye agyentstvo Rossii TASS），係俄羅斯國家通訊社，佢前身**塔斯社**（俄文：**ТАСС**，全名**Телеграфное агентство Советского Союза**，直譯「蘇聯電訊社」）亦係出名嘅國際通訊社。總部喺莫斯科，國內有70個辦公室，國外有685個分社。
合眾社

**合眾社**，全名**合眾國際通訊社**（英文：**United Press International**），係美國一間通訊社，總部喺華盛頓特區，曾經同另外三間世界性通訊社路透社、美聯社、法新社齊名，1990年代一度做唔住破產，之後事頭都換過幾次。

類:美國媒體
瑪麗亞·卡錢斯卡

**瑪麗亞·卡錢斯卡**（；閨姓**馬茨奇耶域治**；波蘭文：**Maria Mackiewicz**；）係波蘭經濟學家，已故前總統歷赫·卡錢斯基個太太。

## 參考



卡錢斯卡
卡廷大屠殺

**卡廷大屠殺**（；）指1940年4月到5月期間，蘇聯內務人民委員會（НКВД）喺蘇共中央政治局嘅授意之下，對波蘭戰俘、知識份子、警察同其他公務員進行嘅一場集體大屠殺。目前最常見嘅遇難人數係21,768人。

蘇聯當局一直否認卡廷大屠殺係蘇聯人所為，一直嫁禍畀納粹德國。直到2010年11月26號，俄羅斯聯邦下議院（杜馬）先至通過動議，承認係斯大林親自下令進行大屠殺嘅。

## 參考


類:波蘭史
類:蘇聯
類:1940年
Zoo Station

**Zoo Station**係由美國嘅搖滾樂隊——U2負責唱嘅一首歌。呢首歌喺佢1991年出嘅Achtung Baby專輯入面。喺佢呢份專輯嘅開頭樂入面，「Zoo Station」就係介紹咗佢樂隊嘅新聲、同埋發佈電子打擊樂入面，帶有結他同有人唱嘅多層次失真節奏。同樣，佢嘅歌曲都建議去到發售嘅預期目標同埋新嘅意向。而佢嘅歌曲介紹入面，都帶有打擊樂同埋又彎又滑嘅結他節奏。而呢啲節奏就係為咗俾聽眾話呢個專輯唔係U2最近錄嘅新作品同埋之前啲作品唔係佢哋嘅收官之作。

## 攷
* 
* 
* 
* 
* 
* 
* 
* 

## 出面網頁
*Lyrics and list of performances for "Zoo Station" at U2.com
* 

類:美國歌
唇

**脣**，誤寫**唇**，又叫**嘴脣**、**口脣**，係人同好多動物個嘴上下兩邊嘅軟肉，作用主要係幫手食嘢同講嘢。

## 睇埋
*脣膏
*咀嘴

## 攷
五台山 (日本)

**五台山**（；）係日本四國地區高知市嘅鄉下度嘅一座山，佢嘅海拔唔係好高，凈係得146m。

## 名
由於從高知市入面嘅市街地嗰度開始，一直到國分川以東嘅位為止，個地勢同中國內地嘅五臺山都好似下，所以「五台山」嘅名係噉嚟。而改名嘅咁啱就係行基呢位佛教使徒。

## 特色
喺座山嘅山頂入面嘅展望台嗰度開始望，就可以睇到嗮成個高知市嘅市街地同浦戶彎嘅景區。而山地地區重有夢窗疏石開辦嘅吸江寺、竹林寺同埋高知縣護國神社、高知縣立牧野植物園呢四間嘢響度。呢度已經開咗條索道，可以往返座山對面嘅建築同埋涼亭都得。另外，高知市嘅『海潮之聲』呢部舞台劇嘅劇本，入面講到嘅主人公——杜崎拓嘅實就喺呢座山嘅旅館入面住過。

## 廣播發射台
NHK高知放送局、高知放送、高知市FM廣播放送嘅電視、收音機嘅播放同埋傳送信號都係同高知電視台一齊，喺呢度裝咗模擬TV同埋廣播嘅中轉站響度。

## 附近嘅交通
* 四國旅客鐵道：高知站

## 同佢有關嘅嘢
* 高知市
* 五台山 (小行星)

## 出面網頁
*五台山 - 高知市公式ホームページ
*高知新聞：高知のニュース：社会：「五台山花絵巻」が開幕　高知市・牧野植物園
*五台山　JTB
*五台山公園｜桜名所 全国お花見900景2013 - Walkerplus
*五台山 japan-guide.com
鄧佩儀

**鄧佩儀**（，）係香港女演員同主持。佢係加拿大唐人，舊時長住溫哥華，喺卑詩大學主修市場學，20歲嗰年攞到2013年國際中華小姐冠軍，之後就加入無綫電視，而家係無綫電視經理人合約藝員。佢亦都有拍過無綫旅遊節目。

## 演出
### 電視劇（[[無綫電視]]）

### 主持（[[無綫電視]]）

### 電視劇（[[Viutv]]）

## 攷

## 出面網頁
*
*
*
*
*

類:無綫電視女藝員
類:卑詩大學舊生

類:加拿大唐人
佩儀
卑詩大學

**卑詩大學**（，**UBC**）係加拿大卑詩省溫哥華嘅一間公立大學，亦係卑詩省歷史最悠久嘅大學，1915年正式創校。

## 特色
卑詩大學亞洲研究系自2015年開設粵語課程，係少數有粵語課程嘅大學。

## 出面網頁
*
寶崗大道

**寶崗大道**（）係中國廣東省廣州市嘅一條南北走向主幹道，喺海珠區。南邊從南泰路同燕翔路嘅交界開始，一直向北去到濱江西路。

## 概要
全長4公里，闊26～40米，雙向4～6車道。

## 經過嘅道路
條路順序從南到北排，**加粗**嘅字係主幹道：
***[[南泰路]]**、燕翔路
*翠寶路
***[[昌崗路|昌崗中路]]**
*沙園路
*荔福路
***[[寶業路 (廣州)|寶業路]]**、**[[江南路 (廣州)|江南西路]]**
*南村路
***[[南田路 (廣州)|南田路]]**
*同福中路
*南華中路
***[[濱江路 (廣州)|濱江西路]]**

類:廣州主幹道
類:海珠區
南洲路

**南洲路**（）係中國廣東廣州嘅兩條東西走向主幹道，喺海珠區南邊，其中：
*南洲路：西邊從工業大道南同江南大道南嘅交界開始，一直向東去到小洲南路。
*南洲北路：西邊從東曉南路開始，一直向東去到廣州大道南。
## 概要
*南洲路：全長7.3km，闊12～36米，雙向2～6車道，馬路西闊東窄。
*南洲北路：全長1.8km，闊32米，雙向4車道。
## 經過嘅道路
條路順序從西到東排，**加粗**嘅字係主幹道：
### 南洲路
* **[[工業大道 (廣州海珠)|工業大道南]]**、**[[江南大道 (廣州)|江南大道南]]**
* **[[東曉路 (廣州)|東曉南路]]**
* **[[廣州大道|廣州大道南]]**、***'
* [[振海路 (廣州)|振海路]]
* ***'（橋頂經過，冇匝道上落）
* **[[新光快速路]]**
* ****（橋頂經過，冇匝道上落）
* 瀛洲路
* 小洲南路

### 南洲北路
* **[[東曉路 (廣州)|東曉南路]]**
* 瑞海街西馬路
* **[[廣州大道|廣州大道南]]**
蘇永康

**蘇永康**（，）係香港流行歌手，亦曾參與過電視劇演出，作品包括《壹號皇庭》、《妙手仁心》。

## 演出作品

### 節目主持（無綫電視）
*2019年：娛樂大家

### 劇集（無綫電視）
*1992至1997年：壹號皇庭系列（共5輯）

### 劇集（ViuTV）
*2024年：法與情 飾 林大狀

### 歌曲
*2011年：那誰

## 出面網頁

* 
* 
* 
* 
*
潘源良

**潘源良**（****， ）係香港填詞人，同另一位填詞人潘偉源合稱「二潘」。佢亦係電影編劇、導演，同埋足球評述員。
瀋陽故宮

**瀋陽故宮**（），係位於中國遼寧瀋陽瀋河區瀋陽路171號嘅宮殿，喺清兵未入關時，佢係後金嘅正宮，稱爲**盛京皇宮**（），清朝遷都北京之後，變成行宮，稱爲**盛京行宮**（）、**奉天行宮**（），係北京紫禁城嘅附屬宮殿。1926年由行宮改爲**東三省博物館**，而家佢變成**瀋陽故宮博物院**。

## 概況
瀋陽故宮係中國而家僅存最完整嘅兩大古宮殿之一，另一個係北京故宮，都係清代時中國皇帝嘅皇宮。瀋陽故宮喺1625年到1636年間修築，康熙、乾隆時改建擴建過，有114座建築、500間房，包埋一間好珍貴嘅藏書館，佔地六萬平方米，係北京故宮嘅十二分之一。

喺清兵入關之前佢係後金兩位皇帝努爾哈赤、皇太極嘅皇宮，入關之後就作爲陪都行宮。因爲佢係龍興重地嘅宮殿，所以好受歷代清帝重視。1671年到1829年呢150年間，康熙、乾隆、嘉慶、道光四朝皇帝共10次東巡，爲咗畀東巡祭祖時啲皇帝后妃住，乾隆喺原先舊宮之外起多行宮，又加咗西路建築，從北京運啲珍寶來表示毋忘根本，當時瀋陽故宮同北京宮苑、熱河行宮並列爲清代三大皇家文物寶庫。瀋陽故宮係清朝建立嘅見證，亦係清史、滿族同其他北中國部族嘅文化傳統嘅歷史見證。1961年，佢畀中華人民共和國國務院確定爲第一批全國重點文物保護單位，2004年7月畀聯合國教科文組織認定爲世界遺產，作爲擴展項目，同北京故宮並列爲「北京及瀋陽嘅明清皇家宮殿」（簡稱明清故宮）呢項文化遺產。而家作爲博物院來開放畀公眾。

## 建築
瀋陽故宮喺建築風格上融合咗中國傳統宮殿同埋滿族、東北地方特色，兼收漢族、蒙古族、藏族嘅建築結構同裝飾法。所有嘅建築分成東、中、西三路，分別係努爾哈赤、皇太極、乾隆三朝皇帝起嘅。東路以大政殿爲中心、十王亭爲兩翼；中路係皇宮主體架構，有大清門、崇政殿、鳳凰樓、臺上五宮；西路對稱返東路，條對稱軸係大清門─清寧宮，其中西路有中國史上最大叢書《四庫全書》嘅收藏處文溯閣。

## 攷


## 連出去

*瀋陽故宮博物院（官方網站）

類:瀋陽
演藝道

**演藝道**（）係香港一條街，喺灣仔最西便，北面連接龍和道、龍匯道、分域碼頭街交界，南面連接夏愨道、告士打道交界，向北行車。隔籬向南行車線係分域碼頭街一部份。演藝道個名嚟自隔籬香港演藝學院。
龍匯道

**龍匯道**（）係香港一條街，喺金鐘最東便，東面連接龍和道、演藝道、分域碼頭街交界，西面連接添美道、立法會道交界，東西兩個方向行車，主要服侍中信大廈。
故宮 (搞清楚)

**故宮**（）可以係：
* 紫禁城，又嗌「北京故宮」，位於北京市，係明清兩個朝代24位皇帝同埋皇族嘅皇宮
** 故宮博物院，又嗌「北京故宮」，位於北京故宮入面嘅博物館
* 國立故宮博物院，又嗌「臺北故宮」，位於臺北市，館藏以宮廷文物為主。院內國寶精品收藏介紹請睇國立故宮博物院館藏文物
** 國立故宮博物院南部院區，簡稱「故宮南院」，係國立故宮博物院位於臺灣省（精省）嘉義縣太保市嘅分館，藏品以亞洲各地文物為主
* 國立中央博物院籌備處，位於江蘇省南京市。係抗戰時期，北平國立故宮博物院入面文物遷到南京所成立嘅南京分院，而家係南京博物院
* 南京故宮，又嗌「明故宮」，位於江蘇省南京市，而家得個遺址
* 瀋陽故宮，舊名「盛京皇宮」，位於遼寧省瀋陽市，係後金同清朝初期嘅皇宮
* 香港故宮文化博物館，位於西九文化區，由西九文化區管理局同故宮博物院合作興建嘅博物館

## 名似
* 國立古宮博物館，位於韓國首爾特別市；以景福宮同朝鮮宮廷文化為主嘅博物館
預演佔中

**預演佔中**，或者叫**佔中預演**，係香港2014年7月2號凌晨搞嘅一場和平靜坐集會，目的係預先演習讓愛與和平佔領中環將會搞嘅佔領行動。呢場演習由學聯同學民思潮發動，喺7月1號夜晚七一遊行完咗之後，停留喺遊行終點中環遮打道通宵留低靜坐，計劃到朝早8點就和平離開。但警方凌晨3點開始就急住清場，一路清到朝早8點幾，拉咗511人，包括立法會議員何俊仁、李卓人及梁耀忠。

不過，到最後正式嘅「佔領中環」就因為警方唔批10月1號喺遮打道集會，而唔可以照原先計劃去搞，反而因為學聯同學民思潮發動9月下旬發起罷課同喺政府總部出面集會，陰差陽錯噉演化咗做雨遮運動，變成佔領金鐘、旺角、銅鑼灣，同「預演佔中」嘅內容完全係兩樣嘢。

## 參考